open-index/open-wikipedia-markdown huggingface dataset:
夏爾奇夫州

**夏爾奇夫州**（，又譯做**哈爾基夫州**），國語跟俄文譯做**哈爾科夫州**，係烏克蘭中北部嘅一個州，首府夏爾奇夫。
Erdős-Borwein 常數

**Erdős-Borwein常數**係所有梅森數嘅倒數和，係以數學家艾狄胥同Peter Borwein命名嘅。根據定義，可以計到
:E=\sum_{n=1}^{\infty}\frac{1}{2^n-1}\approx1.606695152415291763\dots

## 等價形式
可以好容易證明到以下嘅和都係等於Erdős-Borwein 常數：
:
E=\sum_{n=1}^{\infty}\frac{1}{2^{n^2}}\frac{2^n+1}{2^n-1}


:
E=\sum_{m=1}^{\infty}\sum_{n=1}^{\infty} \frac{1}{2^{mn}}


:
E=1+\sum_{n=1}^{\infty} \frac{1}{2^n(2^n-1)}


:
E=\sum_{n=1}^{\infty}\frac{\sigma_0(n)}{2^n}

其中\sigma_0(n)=d(n)係除數函數，即係數n有幾多個因數，係一個乘性函數嚟。要證明佢哋真係一樣，可以留意佢哋係寫咗做Lambert 級數嘅形式，所以可以調次序嚟加。

## 無理數
Erdős 喺 1948年證明咗呢個常數E係一個無理數，之後 Borwein 提供咗另一個證明。

雖然佢係無理數，佢嘅二進制表達係可以好容易計到出嚟。

## 應用
喺堆排序（heapsort）嘅最差情況分析入邊會出現Erdős-Borwein 常數，佢控制著將一個未排序陣列轉換成堆嘅時間。

## 參考資料

## 外面連結
*
克洛佩夫尼茨基

**克洛佩夫尼茨基**（），國語譯**克羅皮夫尼茨基**，係烏克蘭中部基洛沃格勒州嘅首府，人口大約22萬。
特諾表

**特諾表**（），國語又跟俄文譯做**捷爾諾波爾**，係烏克蘭特諾表州嘅首府，人口大約23萬。
大翻譯運動

**大翻譯運動**（）係2022年俄羅斯入侵烏克蘭期間發起嘅一場翻譯中文互聯網輿論內容，以揭露中國親俄、反美、反西方等戰狼言論之真實立場嘅網絡群體性運動。

有報道認為中國政府高層雖然保持呼籲和談嘅態度，但官方媒體同官僚對於戰事嘅論述帶有戰狼風格同親俄傾向，「戳穿中共表面中立嘅假面」，《外交政策》雜誌副編輯巴默（James Palmer）指出要辨識中國領導層嘅真正態度，與其睇佢哋喺國際場合講乜嘢，不如觀察中國嘅大內宣。

## 背景
2022年俄羅斯入侵烏克蘭開始之後，環球網、央視新聞、環球時報、人民日報等中國官媒因報道手法而受到質疑，例如入侵開始當日，共青團中央喺影音平台bilibili官方帳號發布內容為中文普通話版蘇聯歌曲《喀秋莎》影片，被解讀為對戰爭嘅「娛樂化操作」，甚至係對俄方行動表達支持。入侵前兩日，《新京報》所屬國際欄目「世面」疑似唔小心將有關入侵相關內容嘅審查準則內部通告，當成新聞稿喺官方微博公開發布，其中要求限制發布「對俄不利」同「親西方」嘅內容等。

中國大陸嘅民間輿論亦受到廣泛關注。根據美國之音嘅報道，全面入侵爆發初期，中國社交媒體出現咗大量爭議性言論，當中有唔少支持俄羅斯嘅入侵行為、認同俄羅斯立場嘅言論，將俄烏局勢惡化歸咎於北約同美國等西方國家，甚至讚揚俄羅斯總統普京係敢於挑戰西方嘅英雄人物等。中國大陸輿論場中反對戰爭嘅聲音就受到強烈攻擊，又被中國大陸社交平台屏蔽或刪除。唔少報導都認爲「挺俄」言論佔據咗中國大陸嘅輿論主流。

## 發展
大翻譯運動起源喺Reddit論壇嘅幾個中文子板塊之間，參與者呼籲將中華人民共和國互聯網上面支持俄羅斯入侵嘅言論翻譯並且發布到外國平台，以期望可以畀更多國家嘅人知道，中國人唔係如同官方宣傳咁熱情、好客、溫良；而係自大、民粹同毫無同情心。參與者又表示希望嗰哋人能夠真正同文明社會融為一體，為自己嘅愚昧而感到羞恥。

大翻譯運動自2月就揭露中國網絡入面嘅低俗留言，例如唔少網民出現含有性騷擾、物化女性意味嘅「接收、進口、收留烏克蘭美女」等不當言論。有報導指出，呢啲戲謔戰爭嘅言論被傳播至境外，引發咗烏克蘭嘅反華浪潮，危及當地華人嘅安全，隨後中國駐烏大使館從呼籲僑民開車可以貼上中國國旗以表身分，改口成表僑民勿、唔好隨意表明身分。；更有中國網民借俄烏戰事鼓吹武力統一台灣。

3月2號，發起大翻譯運動嘅子版塊之一r/chonglangTV被Reddit以曝光他人隱私為由而解散。接受採訪嘅該社群成員話，咁同佢哋曝光一位自稱拒絕咗近期通過SWIFT從上海到烏克蘭匯款，阻止中國人捐錢畀烏克蘭嘅微博用戶嘅身份信息有關。

3月16號，「大翻譯運動」發咗一條中國網絡討論烏克蘭女兵、著名演員保家衛國而陣亡嘅貼文，好多中國人宣稱要以開香檳等方式慶祝。「大翻譯運動」表示中國人似乎忽略咗戰爭本身嘅殘酷。

## 參考

## 出面網頁
*
嫂子頌

《**嫂子頌**》係中國大陸電視劇《趙尚志》片尾曲。呢首歌由李文歧填詞，張千一作曲，李娜演唱，收錄喺《青藏高原》專輯。

## 簡介
2014年，韓磊喺湖南衛視《我是歌手2》第二期演唱，並攞到嗰集觀眾票選第四名。

2024年，二手玫瑰喺湖南衛視《歌手2024》第二期演唱，並攞到嗰集觀眾票選第七名。

## 參考

## 出面網頁
*李娜《嫂子頌》
我期待

《**我期待**》係由張雨生填詞、作曲同演唱，收錄喺《卡拉OK Live·台北·我》專輯。

## 簡介
張雨生過世後，豐華唱片仲以現代錄音技術，令原來由張雨生獨唱嘅《我期待》加上陶晶瑩把聲，變做兩人對唱。2014年，羅琦喺湖南衛視《我是歌手2》第二期演唱，並攞到嗰集觀眾票選第六名。

## 參考

## 出面網頁
*
存在 (單曲)

《**存在**》係由汪峰填詞、作曲同演唱。呢隻歌喺2011年10月17號由豐華秋實以單曲形式發行。

## 簡介
呢首歌攞咗2011年度北京流行音樂典禮年度金曲。2014年，鄧紫棋喺湖南衛視《我是歌手2》第二期演唱，並攞到嗰集觀眾票選第二名。

## 參考

## 出面網頁
*
李文歧

**李文歧**（；），係中國大陸男導演、填詞人。

## 填詞作品
*《嫂子頌》
*《冬天的念想》

## 導演作品
*《雪城》
*《我們手拉手》
*《中國維和警察》
*《雪狼山傳奇》

## 參考
地板冰壺

**地板冰壺**（Floor Curling）係一種喺冬季奧運會嘅冰壺項目變出嚟嘅新興運動。

## 歷史
地板冰壺喺1980年代嘅加拿大已經出現，有班人玩呢個用加咗臘嘅地板同埋用木槐整咗個遊戲出嚟代替冰壺。之後有一個叫做John Bennett嘅英國人，喺2000年整咗個叫Kurling嘅地板冰壺產品，令地板冰壺唔使再喺加咗臘嘅地板度先玩到，之後運動開始喺英國嘅社區同埋學校度流行。 再之後到咗2008年就有間叫Rock Solid Productions Inc.嘅加拿大公司整咗個扁圓形同埋有手柄又有滾珠軸承嘅「FloorCurl」地板冰壺用品。。

## 參考

## 出面網頁
*香港冰壺學院
*地板冰壺運動的歷史
*Home - FloorCurl 
*How To Play
車涅夫茨

**車涅夫茨**（），大陸跟俄文譯**車涅夫茨**，係烏克蘭切爾諾夫策州嘅首府，人口大約25萬。
SHINO林曉培

《**SHINO林曉培**》係臺灣歌手林曉培個人首張錄音室專輯。

## 簡介
呢張專輯收錄10首歌。

## 曲目
全碟監製：李士先

## 獎項
### 金曲獎

### 新加坡金曲獎

### 中華音樂人交流協會

## 參考
6174

**6174**，又叫 **Kaprekar 常數**，以印度數學家D. R. Kaprekar命名，係因為有以下呢個玩法：

# 攞任意一個四位數，四個位之中起碼要有兩個唔同嘅，可以有頭位零（leading zeros）；
# 將嗰四個位由細至大、由大至細排，得到兩個四位數，同樣地可以有頭位零；
# 將上一步整出嚟嗰兩個數，大嗰個減細嗰個；
# 將得到嘅呢個差擺去第2步嗰到再做，不斷重覆。

以上呢個程序叫做 Kaprekar 程序（Kaprekar's routine），一定會喺七步以內去到佢嘅不動點 6174，之後就會不斷重覆：6174\to 7641-1467=6174。下邊舉個例，用 1495 嚟開始玩：

:9541 – 1459 = 8082
:8820 – 0288 = 8532
:8532 – 2358 = 6174
:7641 – 1467 = **6174**

經過呢個 Kaprekar 程序去唔到 6174 嘅四位數就只有純位數，即係1111、2222呢啲，佢哋行一步勍變咗 0000，之後唔郁。

## 其他 Kaprekar 常數

喺其他嘅位數同埋進位制入邊都可以做同樣嘅程序，例如十進制入邊嘅三位數咁，純位數以外嘅數都會喺六步以內變成 495，有時呢啲數都會叫做 Kaprekar 常數（Kaprekar constant**s**）。

## 其他數學性質
* 6174 係一個哈薩德數，可以被佢自己嘅數位和（18）整除。
* 6174 係一個 7-光滑數，所有質因數都唔超過 7。
* 6174 可以寫做 18 嘅頭三個次方加埋：
*:18^3 + 18^2 + 18 = 5832 + 324 + 18 = 6174
* 6174 嘅質因數嘅平方和係一個平方數：
*:2^2 + 3^2 + 3^2 + 7^2 + 7^2 + 7^2 = 4 + 9 + 9 + 49 + 49 + 49 = 169 = 13^2

## 參考資料

## 外部連結

* 
* Sample (Perl) code to walk any four-digit number to Kaprekar's Constant
* Sample (Python) code to walk any four-digit number to Kaprekar's Constant
* Sample (C) code to walk the first 10000 numbers and their steps to Kaprekar's Constant
*JAVA executable : run as "java -jar NumberSystemMagic.jar".  Download JAR : https://www.dropbox.com/s/wsdo8766w01rdha/NumberSystemMagic.jar?dl=0
湯瑪斯·孔恩

**湯瑪斯·權**（，）係廿世紀嘅一位美國哲學家，出名在提出咗範式轉移嘅概念。
緊急狀態

**緊急狀態**係指當一個國家陷入咗或者即將陷入危機，例如自然災害、內亂、打仗、瘟疫、流行病等等，甚至有可能會影響國家嘅發展同存亡嘅時候，政府就會宣布呢種狀態。喺國家進入咗緊急狀態嘅時候，政府可以實施平時唔畀執行嘅政策，以保障公民嘅安全。

緊急狀態亦都可以用作暫停國家憲法或者基本法保障嘅權利同自由嘅理由或藉口，有時通過戒嚴或者係撤銷人身保護令，噉做嘅程序同合法性因國家或地區而異。

## 國際法
根據國際法，根據緊急情況嘅嚴重性同政府嘅政策，喺緊急狀態期間權利同自由可能會被停止。

## 用途同觀點
雖然喺民主國家入面相當罕見，但係獨裁政權成日宣佈喺政權存在期間無限期延長或延長一段時間嘅緊急狀態，以便可以推翻法律來凌駕其公民嘅人權，呢啲人權通常受到《公民權利和政治權利國際公約》保護，喺某啲情況下，會宣布埋戒嚴令，令軍隊有更大嘅行動權。在其他情況下，政府可以唔宣布緊急狀態並採取事實上嘅措施或通過法令。

《公民權利和政治權利國際公約》第4條允許各國喺「公共緊急狀態」期間貶低《公民權利和政治權利國際公約》保障嘅某啲權利。但係任何削弱《公約》義務嘅措施，都要喺緊急情況所需嘅範圍入面，並且必須由締約國向聯合國秘書長宣布。《歐洲人權公約》同《美洲人權公約》有類似嘅貶損條款，唔允許減損《國際勞工公約》。

### 缺點
一啲政治理論家，例如卡爾施密特，認為決定啟動緊急狀態嘅權力定義咗主權本身。喺State of Exception (2005)入面，批評咗呢個諗法，認為緊急狀態嘅機制剝奪咗某啲人嘅公民權利同政治權利，從而產生咗佢對“”嘅解釋。

緊急狀態可以通過調用而被濫用。例如緊急狀態允許一個國家喺唔尊重人權嘅情況下壓制內部反對派，例如1991年8月嘅蘇聯未遂政變，政變領導人宣布國家進入緊急狀態；政變失敗導致蘇聯解體。

已批准或加入具有約束力嘅國際協議（如ICCPR、美國同歐洲人權公約以及國際勞工公約）嘅國家嘅削弱由獨立專家委員會、地區法院同其他締約國監督。

## 參考
科技創新

**科技創新**係指透過科技嘅發展同應用，帶嚟新嘅產品、服務、系統、工藝或者生產模式，目標係要提升效率，更有效噉解決現有問題，甚至創造全新嘅價值。科技創新唔單止涉及純技術突破，仲包括點樣將新技術有效咁商業化、社會化，真正喺人類日常生活或者產業之中發揮作用。

科技創新可以分為唔同種類，例如普通嘅創新係改良現有技術，而破壞型創新就可能徹底改變原有嘅市場格局。譬如智能電話、互聯網、人工智能等，都係廿世紀尾至廿一世紀初重要嘅破壞型科技創新，全面改變咗人類通訊、學習同埋生活嘅方式。

而家，科技創新普遍被視為推動經濟增長、社會發展、甚至解決全球問題（例如氣候變化）嘅關鍵因素。

## 例子
*數碼化革命

## 睇埋
*創新
*經濟價值
假詞源

**假詞源**（**流行詞源**、**詞源神話**、 **偽詞源**）係一啲流行但直頭錯嘅諗頭畀特定詞詞源或者派生形式嘅。噻時着喊做民間詞源，但後者都係語言學裏頭嘅一隻專門term。

噉樣嘅詞源通常有都市傳說feel，而且有幻想成分多同埋天花亂墜多過啲典型詞源喺字詞典裏頭嘅，肯涉及一啲嘸尋常發生嘅古仔（譬如有講啲牛津學生來自非貴族家庭嘅着逼到寫佢哋嘅名字成*sine nobilitate* ，跟尾好快變成縮寫*s.nob*，最後產生*snob*隻詞）。英文裏頭新近出嘅好多例子屬於backronyms（組成首字母縮寫來解釋一隻term），譬如*posh*表示「port outward, starboard homeward」。

## 來源同影響
錯誤詞源可能有好多原因。有啲係合理嘅解釋，但基於一啲錯誤證據。學者可能經常做有好多認真嘅嘗試畀一隻詞嘅詞源，佢哋係基於當時手頭上啲訊息最啱嘅嚟提出嘅，啲跟到語言學研究發展可能會喺之後着改或者冇得到認同。譬如，考慮到當時見解，中世紀詞源學啲結果係合理，但經常冇得到現代語言學家認同。近代早期人文主義學者啲詞源學開始有可靠多啲嘅結果產生，但佢哋好多啲假設都已經着取代。

其他假詞源係出於一啲人啲自己講法，啲似是而非而嘸信得嘅，譬如Daniel Cassidy提出嘅啲毫無根據嘅講法，即數百個常見英語單詞似**' 、 ''、''之類來自[[愛爾蘭蓋爾文|愛爾蘭話]]。佢啲「考究」着認爲都係基於語音相似，耖到一啲詞[[假同源|發音意思撞啱嘅]]，而冇涉及[[歷史語言學]]。

噻啲詞源係[[都市傳說]]一部分，並且好似反映了啲人對獵奇嘢、反直覺嘢甚至醜陋嘢嘅普遍品味。一隻常見例係戥短語''rule of thumb''有關，意思係「a rough guideline」。有隻都市傳說講到，隻短語指緊一條古老英國法律，講，男人得合法毆打佢老婆，衹要使條棍粗嘸超過手乸頭嘅就得。 

喺美國，陋俗相關嘅傳說有拏褦畀[[種族歧視|種族主義]]同[[奴隸制]]；諸如''picnic''、 ''buck''、 ''crowbar''等常用詞着認爲源於貶義詞或者種族主義行為。啲所謂詞源講法嘅「發現」，通常着啲人傳播佢嘅認為係一啲值得關注嘅證據畀種種族主義態度暗含喺平閒時講話裏頭嘅。有一次，使用「niggardly」導致了一名美國公職人員辭職，因為隻詞聽起身似''[[黑鬼|nigger]]''，即使佢哋冇咩拏褦。 

== 僅衹派生流行詞源 (DOPE) 戥生成流行詞源 (GPE) ==
[[諸葛漫|Ghil'ad Zuckermann]]提出有**僅衹派生流行詞源 (DOPE)**戥**生成流行詞源 (GPE)*'之間嘅明確區別：

「DOPE 包括有詞源上嘅重新分析畀一隻預先存在有嘅詞項（lexical item） [. . . ] DOPE 作者利用有佢隻 Apollonian 傾向，即隻描述、創造秩序嘅願望，憑藉嘸熟悉信息或者新體驗 [...]，即係渴望啲嘢有意義。」DOPE「衹係消極嘅」，「錯誤嘅推導，事後嘅合理化」。

另一方面，GPE 涉及引入新意義（意義）或者新詞項，譬如睇[[語音語義匹配]]。

== 睇埋 ==

*[[反向構成]]（back-formation）
*[[反向縮寫]]（backronym）
*[[Bongo-Bongo (語言學)]]
*[[Eggcorn現象]]
*[[詞源謬誤]]
*[[假同源]]
*[[假friend]]
*[[語言干擾]]（Linguistic interference）
*[[OK]]
*[[Phonestheme]]
*[[音義匹配]]（Phono-semantic matching）
*[[假科學嘅語言比較]]
*[[語義變化]]


== 註 ==


== 考 ==


== 連出去 ==

* Richard Lederer, [http://www.jewishworldreview.com/0203/lederer022003.asp *Spook Etymology on the Internet'']
* Popular Fallacies – the Nonsense Nine
何建宗 (研究員)

**何建宗**（），一國兩制青年論壇創辦人兼主席，係少數活躍喺中國內地、香港、澳門研究領域嘅香港人。佢擁有廣泛嘅學術網絡，係北京大學港澳研究中心特邀研究員、清華大學法學院訪問學者、深圳大學港澳基本法研究中心兼職研究員等。主要研究範圍包括：一國兩制同基本法、粵港澳大灣區、香港高官問責制、青年問題等。

活躍喺香港同中國內地媒體，經常發表文章、接受訪問同參與時事節目，包括香港電台「自由風自己Phone」、商業電台、CGTN、鳳凰衛視、澎湃新聞、觀察者網等。

## 學歷
*北京大學法學博士
*倫敦經濟及政治學院理學碩士
*香港科技大學工商管理碩士
*香港中文大學社會科學學士學位

## 公職
何建宗曾經擔任香港特區政府發展局局長政治助理、中央政策組非全職顧問同全職研究員、香港政策研究所助理研究總監。現任全國港澳研究會理事、香港特區政府基本法推廣督導委員會委員、香港專業及資深行政人員協會副會長，香港樂施會籌款及傳訊委員會委員。
*香港再出發大聯盟發起人
*2024-2025年度順德聯誼商會會董
*九龍城區撲滅罪行委員會委員
*香港北京社團總會第一屆理事會常務理事

## 著作
*《兩制之辯》
*《港人內地讀書就業身份待遇問題研究》
*《對公職人員和青少年推廣憲法與基本法港澳特區的比較研究》
*《內地高校畢業港生出路去向研究》
*《香港年青人的處境和訴求研究》
*《香港及北京年青專業人士處境及期望研究》
*《粵港澳共融：實現創新區域發展》第七章
*《融入大灣區的先行者--內地畢業港生去向分析》
*《受忽略的群體：內地畢業港生 去向如何？》
*《港人內地社保——這麼近，那麼遠》
*《少喊口號多做實事 避免大灣區重蹈「官熱民冷」覆轍》
*《問責制：半熟的蛋糕？》
*《增強香港國際城市的地位：設立姊妹城市，增加經貿辦事處》

## 參考

## 出面網頁
*香港成員介紹 - 一國兩制青年論壇 何建宗博士
假同源

**假同源**（）係指一啲詞語，有相似嘅發音同埋意思，但實質上冇詞源拏褦嘅。啲詞可以係喺一語裏頭，或者幾種語言親近嘅或者直頭冇乜拏褦嘅之間。

## 概念

同源詞通常喺發音、意思同埋拼寫法上會有相似之處，但即使兩隻詞語睇落幾似，都未必代表佢哋係同源詞。例如呢對例子：

:
兩隻詞語無論讀音、拼法定意思都好接近，仲一樣係指。但根據語系分類，日語屬於日本琉球語系，而英文係印歐語系，兩者並無共通祖語來源。因此，呢對詞唔算係同源詞。佢哋之所以咁相似，只係巧合，屬於假同源現象。

## 註釋

## 參考

## 睇多啲
*
何建宗

**何建宗**可以係：
* 何建宗 (生態學家)，國際知名紅潮同水質研究專家，香港極地研究中心創辦人，前香港公開大學科技學院院長
* 何建宗 (研究員)，一國兩制青年論壇創辦人兼主席
Erdős-Ulam 問題

喺數學入邊，**Erdős-Ulam 問題**（）就係想問平面入邊存唔存在一個稠密集，任意兩點嘅歐幾里得距離都係有理數。呢個問題係以數學家艾狄胥同 Stanislaw Ulam 命名嘅。

## 有理距離嘅大集
Erdős-Anning 定理話一個集如果啲距離全部都係整數嘅話，個集一係就有限一係就成一直線。但係，如果放鬆到有理數距離嘅話，就可以有其他嘅無限集，例如，喺單位圓上邊，設S係由
:(\cos\theta, \sin\theta)
呢啲點組成，其中限制\theta係令到\tan\dfrac{\theta}{4}係有理數嗰啲。咁嘅話每一點嚟講佢對應嘅\sin\dfrac{\theta}{2}同\cos\dfrac{\theta}{2}都係有理數，咁\theta同\phi兩個角度對應嗰兩點嘅距離就係

:\left| 2\sin\frac \theta 2 \cos\frac \varphi 2 -2\sin\frac \varphi 2 \cos\frac \theta 2 \right|

係一個有理數。再推廣少少，一個半徑係\rho嘅圓形可以有一個稠密有理距離子集若且唯若\rho^2係有理數。不過，呢種稠密只係喺個圓上邊嘅稠密，唔係平面上嘅稠密。

## 歷史同部份進度
喺 1946年，Stanislaw Ulam 問平面上邊存唔存在稠密集，入邊每兩點嘅距離都係有理數。雖然呢個問題到依家都仲未有人答到，József Solymosi 同 Frank de Zeeuw 就證明到有無限粒有理距離點嘅不可約代數曲線就只有直線同圓形。Terence Tao 同 Jafar Shaffaf 各自獨立發現，如果 Bombieri-Lang 猜想係真嘅話，同樣嘅方法可以證明平面上唔存在稠密有理距離集。用另一個方法，Hector Pasten 證明 abc 猜想都可以否證 Erdős-Ulam 問題。

## 後果
如果 Erdős-Ulam 問題嘅答案係「有」嘅話，咁就可以提供 Bombieri-Lang 猜想同 abc 猜想嘅反例，佢亦都可以解決 Harborth 猜想，呢個猜想係問係咪所有平面圖都可以喺平面到畫出嚟，而且畫到每條邊都係整數長度。如果有一個稠密有理距離集嘅話，任何嘅平面圖都可以郁少少，令到每一點都喺呢個稠密集入邊，而且過程唔會製造交叉出嚟，再透過放大縮細將啲長度由有理數變成整數。不過，同 Erdős-Ulam 問題一樣，Harborth 猜想都係未有人答到嘅。

## 參考資料
中國東方航空5735號班機失事

**中國東方航空5735號班機失事**係中國東方航空保山-昆明-廣州5735班機喺2022年3月21號14点23分發生墜機跌咗落廣西梧州藤縣引着咗山火嘅事故。機上總共132個人，其中有123個乘客同埋9個機組人員（包括咗3個飛機師、1個艙務長、4個空中服務員同埋1個空中乘警），喺事故當中全部遇難。

## 參考

類:梧州
陸羽

**陸羽**（，），字**鴻漸**，一名**疾**，字**季疵**，自號**竟陵子**、****、**東岡子**，又號**茶山御史**，因為寫咗世界第一部茶葉專著《茶經》而出名，畀人嗌做**茶聖**。
劉向

**劉向**（****，），字**子政**，原名**更生**，係西漢嘅官員同埋文學家。

## 出名作品
*《別錄》
*《新序》
*《說苑》
*《列女傳》
*《洪範五行傳》
*《五紀論》

## 睇埋
*四書五經
*劉安
*司馬遷
*司馬談
酚

**酚**（，英文：phenol）係種芳香族化合物，通式係**ArOH**，佢同芳烴環嘅結構差唔多，不過上面嘅氫畀羥基（—OH）取代咗。酚類化合物入面最簡單嘅酚叫苯酚（）。
羰基

**羰基**（）喺有機化學入面，係一個似 C=O 嘅官能基，係醛、酮、羧酸同佢啲衍生物等官能基嘅組成部分。

下面呢幾種化合物都有羰基：
呂雉

**呂雉**（，），字**娥姁**（），係漢高祖劉邦嘅皇后。呂雉有兩個亞哥，分別係呂澤同呂釋之，同埋有家姐呂長姁、亞妹呂嬃。呂雉生咗一仔一女，分別係漢惠帝同魯元公主。佢係中國史上首位皇后、皇太后。

## 出面網頁
世說新語

《**世說新語**》（）係魏晉南北朝嗰陣嘅筆記小說，內容大多係講東漢至東晉間一啲士族階層嘅碎料同埋得意嘢。呢本書由劉義慶搵埋佢啲食客一齊編撰而成。

## 類

*德行第一
*言語第二
*政事第三
*文學第四
*方正第五
*雅量第六
*識鑒第七
*賞譽第八
*品藻第九
*規箴第十
*捷悟第十一
*夙慧第十二
*豪爽第十三
*容止第十四
*自新第十五
*企羡第十六
*傷逝第十七
*棲逸第十八
*賢媛第十九
*術解第二十
*巧藝第二十一
*寵禮第二十二
*任誕第二十三
*簡傲第二十四 
*排調第二十五
*假譎第二十七
*黜免第二十八
*儉嗇第二十九
*汰侈第三十
*忿狷第三十一
*讒險第三十二
*尤悔第三十三
*紕漏第三十四
*惑溺第三十五
*仇隙第三十六

## 拎

* 《世說新語》全文線上閱讀 (簡繁體白話翻譯) 
* 《世說新語》全文 (繁體/簡體 ) - 中國哲學書電子化計畫
* 世說新語全文
羅拔·史提芬森

**羅拔·史提芬森** FRS（；），係早期鐵路工程師，係「鐵路之父」佐治·史提芬森個仔。佢被叫做19世紀最偉大嘅工程師。

## 建績
### 主要項目
* 
* 倫敦—伯明翰鐵路
* 紐卡素嘅
* 
* 
* 滿地可嘅

### 榮譽
*   (1849)
*  
*  
*  

## 參考資料

類:英倫工程師
工程圖

（）係工程學上做嘢成日會用嘅一種圖。一幅工程圖會詳細噉描繪嗮一件設計緊嘅物件（例如機械或者建築物）嘅必要幾何特性，等工廠同相關嘅人員可以攞住幅圖嚟整嚿物件出嚟。
## 睇埋
*工程設計
*圖則
*平行投影
## 參考資料
假科學嘅語言比較

**假科學嘅語言比較**係一種假學術形式，目標係透過幼稚嘅假設畀語言之間嘅相似性來建立佢哋之間嘅歷史拏褦。

雖然比較語言學都研究語言嘅歷史拏褦，但語言學家認為啲語言比較會係嘸科學嘅，假如嘸係基於比較語言學嘅既定實踐，或者嘸係基於科學方法啲仲普適尐嘅原則嘅。假科學嘅語言比較好多時係由啲人整出來，啲好少或者冇專業知識喺比較語言學領域嘅。隻係一種廣爲人識嘅假科學類型喺語言學當中。

假科學嘅語言比較最常用嘅方法係耖啲聽似含義又似嘅單詞喺兩種或者多種語言當中。雖然對於外行來講，種相似性好多時睇起身好有說服力，但語言學家認為種比較方式係嘸穩陣嘅，主要有兩個原因。首先，使到嘅方法冇明確定義：相似性嘅標準係主觀嘅，所以嘸驗證或者證偽得到，之違反了科學方法嘅原則。其次，所有語言嘅詞彙量都好大，好容易喺語言之間耖到啲撞啱嘅詞。

由於種嘸穩陣，耖啲零星相似埞嘅方法幾乎捱所有比較語言學家reject（但係睇埋大規模比較，種基於相似性嘅方法而有爭議嘅）。比較語言學家冇會針到啲零星嘅相似埞，而係使一種技術，種喊做比較法嘅技術，來耖啲喺音韻、語法同埋核心詞彙之間有規律（即重複出現）嘅對應關係畀啲語言，來測試相關性假設。

假科學比較中，一啲類型嘅語言似乎得到關注多過其他語言，包括啲古代文明嘅語言，似埃及話、伊特魯斯勤話或者蘇美里話；啲孤立或者接近孤立嘅語言，似巴斯克話、日本話同埋阿伊努話；以及啲戥其地理鄰居冇拏褦嘅語言，似匈牙利語。

## 政治或者宗教影響
喺噻啲情況下，即管缺乏公認嘅科學方法或者歷史語言學嘅支持，都會出於因政治或者宗教原因而將一啲語言互相褦埋：

譬如，Niclas Wahlgren 認為， Herman Lundborg鼓勵假定嘅烏拉爾-阿爾泰語系或者圖拉尼亞語系，來試圖將薩米語戥蒙古語褦埋，特別係用來證明瑞典針對薩米人嘅種族主義係正當嘅。（烏拉爾諸語戥阿爾泰諸語之間都有好強嘅相似性，啲相似性即管係區域性而嘸係遺傳嘅，都構成了一種溫善但仍然係嘸啱嘅理論基礎畀隻理論。 )

亞巴郎諸教嘅一啲信徒試圖跟古典希伯來語推導出佢哋母語。譬如，不列顛以色列主義嘅支持者Herbert W. Armstrong (1892–1986) 聲稱「不列顛」隻詞來自希伯來語 בְּרִית（ ，意思係「」）佮埋 אּישׁ （ ，意思係「人」），作為假定證據畀不列顛人民係上帝嘅「立約人民」。希伯來聖經嘅前現代學者辯論親亞當夏娃講嘅語言嗰陣，經常依賴於相信創世記啲字面真理以及其中轉錄名稱嘅準確性。另一方面，16 世紀文藝復興時期嘅學者Johannes Goropius Becanus (1519-1572) 同Simon Stevin (1548-1620) 認為亞當語係佢哋自己嘅母語荷蘭語嘅方言。

太陽語言理論捉原始突厥語設定成個祖語畀所有人類語言，動機係土耳其民族主義。

以色列裔美國語言學家Paul Wexler因佢關於猶太人口同猶太語言起源嘅邊緣理論（fringe theories）而出名：

* 大多數德系猶太人都係突厥裔，佢哋嘅語言，意第緒語，最終源自猶太-斯拉夫語
* 大多數舍化地猶太人都係柏柏爾人，佢哋嘅語言拉地挪話都係噉

立陶宛裔美國考古學家Marija Gimbutas喺 1900 年代中期認為，巴斯克語顯然有拏褦畀已滅絕嘅辟地語同伊特魯斯勤語，即管至少種比較，種一早喺 1892 年就由約翰·里斯爵士提出嘅，喺十年間就着拒絕。Marija嘅動機係想表明巴斯克係「舊歐洲文化」嘅殘留。

## 特點
冇一種方法係普適嘅來識別得假科學嘅語言比較；實質上，都嘸清楚所有啲假科學嘅語言比較係做得一組定嘸係。之不過，比較起科學理論，假科學理論（同埋啲擁躉）有以下特徵多：

* 未識用公認嘅或者至少系統嘅方法來證明語言之間啲規律對應關係。非系統性嘅比較實際上係嘸證偽得嘅。 （譬如：「一聲之轉」）
* 未提供得到語法證據畀相關性：完全基於單詞比較；即使係比較語言學都需要語法證據來確認相關性。
* 隨意分柵畀比較形式：比較單純基於單詞某一柵（好多時係第一隻音節）嘅相似性，而無視咗單詞其他柵。 
* 無視構詞對單詞結構嘅影響：捉未變形嘅詞根形式戥完全變形嘅形式做比較，或者使標記形式而嘸係少或者無標記嘅形式。  
* 未考慮借用嘅可能性同埋地域特徵。由於語言接觸，相鄰語言可能共享有詞彙、語法特徵多，所以要充分應用隻比較法來確定相似埞係出於接觸抑係相關性。  
* 依靠語言之間嘅類型相似性：攞語言嘅形態類型作爲相關性證據；但比較語言學當中，只有材料上嘅並行相似埞得接受做證據畀歷史聯繫。 
* 忽略已知歷史：使當今形式嘅詞做比較，而忽略相關語言啲歷史係已證實有或者重建有嘅，或者忽略嘸同時間深度嘅詞（例如當前、作古、重建嘅詞），而且重建嘅可靠性係互換噉使用（used interchangeably）。 
* 鼓吹地理上夾硬來嘅拏褦，譬如捉芬蘭語（芬蘭）戥蓋丘亞語（秘魯），或者捉巴斯克語（西班牙、法國）戥阿伊努語（日本），或者卡斯蒂利亞語（西班牙）戥日語（日本）做比較。之不過，隻標準只係提示性嘅，因為遠距離並嘸代表冇可能褦埋：英語顯然有拏褦畀印地語（喺印度），夏威夷語有拏褦畀馬達加斯加話（喺馬達加斯加）。
* 鼓吹啲天花亂墜嘅歷史場景，啲基於啲所謂嘅語言發現嘅。譬如主張某啲未知文明或者古代跨洋遷徙。

假科學嘅語言比較啲擁躉都肯有一啲共同特徵撈啲其他科學領域嘅民科：

* 高估自己知識、能力喺一種或者多種啲着比較嘅語言方面，或者高估佢哋嘅歷史發展，而低估專家嘅知識。例如，賦予嘸正確嘅含義畀單詞或者句子，引用稀有甚至虛假嘅詞素、變形（morphs）或者含義或者生僻嘅方言形式，誤解語言學文獻裏頭嘅解釋，或者冇考慮到啲周街識嘅進展或者事實。一係形式、含義只係簡單噉編輯、引用跟字典（或者甚至噻隻單一來源）來嗰陣，好容易嘸準確。即使係受過語言學訓練嘅母語人士都嘸一定係語言學專家畀佢哋自己隻語言同埋隻語言嘅方言學同埋歷史嘅；甚至專業嘅語言學家都嘸一定好專家畀大量嘸同語言、語支嘅。 
* 好講啲所謂嘅疏離拏褦係明顯而且好容易睇得到嘅。語言之間嘅疏離拏褦好多時並冇咁明顯體現喺表面上，只有透過成功應用隻比較法正發現得到。
* 未交得結果畀同行評審嘅語言期刊。
* 斷言受到嘅批評係出於傳統主義、意識形態因素或者代表語言學共同體嘅陰謀。

## 睇埋

* Bongo-Bongo (語言學)
* 語言嘅神話起源
* 民間語言學
* 假詞源

## 考

## 連出去
* How likely are chance resemblances between languages?
* Deriving Proto-World with tools you probably have at home
* 比較言語学のノウハウ - 日ユ同祖論を笑い飛ばそう
真·蛋糕

《**真·蛋糕**》（）係2022年美國真人騷節目，2022年3月喺Netflix播出。技藝精湛嘅蛋糕師，能夠將蛋糕整到同真實物品極之相似嘅複製品，例如：漢堡包、手袋、鞋、保齡球等，仿真程度實在可以呃到人，而且蛋糕亦非常好味。

## 遊戲玩法
喺每集入面，參賽者同明星評判會睇到多個物件嘅展示，其中一個係蛋糕嘅仿製品。有三位參賽者會有8個鐘頭去焗同裝飾一個蛋糕，做到同嗰集揀嘅物件一模一樣嘅外觀。之後明星評判會睇到三組嘅蛋糕，每組有五個一樣嘅物件，而每組入面其中一個係參賽者整嘅蛋糕。如果評判成功揾到邊個物件係蛋糕，嗰位參賽者就會喺嗰集被淘汰。如果有多位參賽者成功呃到評判，咁就會根據蛋糕嘅質素嚟決定邊個係贏家。

每集嘅獲勝者會贏得$5,000美金，如果佢哋可以正確睇得出兩捆一樣嘅現金中邊一捆其實係蛋糕，仲可以額外贏得$5,000美金。如果佢認唔到，嗰$5,000美金會加到下一集嘅現金挑戰獎金入面。喺決賽前三集贏出嘅人會喺決賽入面爭奪$50,000美金嘅獎金。整個節目並唔會淘汰嗰8位參賽者，佢哋可以喺成季中留低觀察。有啲雖然入唔到總決賽嘅參賽者，但係會被揀中去幫手支援總決賽參賽者嘅整蛋糕工作。

## 每集一覽
### 第一季

### 又係真·蛋糕？

### 第三季

### 假期篇

## 出面網頁
* 
*
以哈利波特系列內容命名嘅生物一覽

新發現嘅生物佢哋嘅雙名法學名通常都反映出發現人嘅興趣，或者一啲佢想致敬嘅人。以下係一啲以哈利波特系列嘅內容命名嘅現實世界生物。

## 脊椎動物
* †*[[Clevosaurus sectumsemper]]*係一種絕咗種嘅格洛斯特蜥，以咒語撕淌三步殺（sectumsempra）命名。

* †霍格華茲龍王龍（*Dracorex hogwartsia*）係龍王龍屬嘅模式種，以霍格華茲魔法與巫術學院命名。

* *[[Trimeresurus salazar]]*係一種蝮蛇，以霍格華茲四位創始人之一嘅薩拉札·史萊哲林（Salazar Slytherin）命名。

## 無脊椎動物

* *[[Alastor moody (蜾蠃)|Alastor moody]]*係蜾蠃嘅一種，以「瘋眼」穆敵（Alastor moody）命名。

* *[[Ampulex dementor]]*係泥蜂嘅一種，以催狂魔（dementor）命名，催狂魔係駐守阿茲卡班監獄嘅魔幻生物。呢種蜜蜂個樣有啲似催狂魔。

* *[[Aname aragog]]*係線蛛嘅一種，以海格以前嘅蜘蛛寵物阿辣哥（Aragog）命名，阿辣哥喺第六集《哈利波特—混血王子的背叛》死咗。

* *[[Eriovixia gryffindori]]*係金蛛嘅一種，以霍格華茲四位創始人之一嘅高錐客·葛萊分多命名。隻蜘蛛個樣好似分類帽，而分類帽原本就係屬於葛萊分多嘅。

* *[[Graphorn]]*係蝽嘅一種，以《怪獸與牠們的產地》入邊嘅魔法生物Graphorn命名。

* *[[Harryplax severus]]*係擬團扇蟹嘅一種，開頭係同時代表個屬同個種，屬名*Harryplax*同時對Harry T. Conley同哈利波特致敬，呢個屬係單型屬，*H. severus*係佢唯一一個物種。種名係以石內卜（Severus Snape）命名，霍格華茲嘅教職員、校長。

* *[[Lusius malfoyi]]*係紐西蘭發現嘅一種寄生蜂，種名係嚟自魯休斯·馬份，哈利嘅同學跩哥·馬份嘅阿爸。不過*Lusius*呢個屬名喺1903年已經有。

* *[[Lycosa aragogi]]*係狼蛛嘅一種，以海格嘅蜘蛛阿辣哥命名。

* *[[Ochyrocera aragogue]]*係花洞蛛嘅一種，都係以海格嘅蜘蛛阿辣哥命名。 

* *[[Thestral]]*係蝽嘅一種，以騎士墮鬼馬命名，騎士墮鬼馬喺霍格華茲負責拉馬車將學生由活米村火車站帶去學校。

## 植物

* *[[Macrocarpaea apparata]]*係龍膽科嘅一種植物，以英文字「apparate」命名，即係現影術對應嘅動詞。

## 睇埋
* 以名人命名嘅生物一覽

## 參考資料
香港迪士尼樂園開幕紀念大碟

《**香港迪士尼樂園開幕紀念大碟**》（）係2005年9月2號由Sony BMG聯同新藝寶、英皇娛樂、正東唱片、上華唱片慶祝香港迪士尼樂園開幕發行嘅一張群星合輯，呢隻唱片響臺灣即係以《**星光閃耀迪士尼**》嘅名義推出。

## 曲目

## 參考
舍夫沙萬

**舍夫沙萬**（阿拉伯文：شفشاون/الشاون；柏柏爾文：ⴰⵛⵛⴰⵡⵏ 「角」；西班牙文：Xauen；英文：Chefchaouen或Chaouen），亦叫做「藍色嘅城市」， 係北非國家摩洛哥西北部嘅城市，由丹吉爾-得土安大區負責管轄，喺1471年開埠，高564米，有唔少酒店同埋清真寺，2004年有人口35,709。 

## 睇

* Chaouen Info - Information about the city and province of Chefchaouen or Xauen
* Lexicorient
* Town Chefchaouen in the north of Morocco
州 (斯拉夫)

**州**（oblast）係斯拉夫國家嘅政區。

Oblast係烏克蘭、保加利亞、哈薩克、吉爾吉斯、俄羅斯、蘇聯、白俄羅斯同南斯拉夫嘅一個政區單位類型。
事件視界

**事件視界**（，）係一種時空嘅曲隔界線。黑洞周圍冇乜嘢可以走得甩嘅就嗌「事件視界」，視界入面任何嘢都冇辦法對視界外嘅觀察者產生影響。

黑洞嘅事件視界同物質嘅逃逸速度有啦掕，逃逸速度就係一個物體脫離黑洞引力所需要達到嘅速度。當物質越嚟越近黑洞，要喺黑洞引力當中走得甩所需要嘅速度就越大。事件視界係黑洞周圍嘅一個引力閾值，喺呢一刻逃逸速度超過光速。而事件視界係大定細就要睇黑洞嘅質量而定。

## 睇埋
*廣義相對論
*事件視界望遠鏡

E事件視界
飛馳音樂中

**飛馳音樂中**係歌手丁菲飛、黃耀明、黃貫中同埋恭碩良喺2002年推出嘅一隻廣東話合輯（除咗第7首歌係華語），由環球唱片發行。

## 曲目

## 參考
重力奇異點

**重力奇異點**（，**Gravitational singularity**）係一個體積無限細、密度無限大、重力無限大、時空曲率無限大嘅點，喺呢個點度，而家所知嘅物理定律冚唪唥都唔啱使。重力奇異點嘅例子有黑洞嘅中心同埋宇宙大爆炸之前嘅初始奇異點。
黑體

喺熱力學入面，**黑體**（，英文：**Black body**），係一個理想化嘅物體，佢可以吸收外來冚唪唥嘅電磁輻射，但係乜嘢反射同透射都冇。隨住溫度上升，黑體所輻射出嚟嘅電磁波同光線就嗌**黑體輻射**（）。呢個名詞係喺1862年由古斯塔夫基荷夫所提出。

## 特性
處於熱平衡狀態嘅理想黑體有兩個主要特性：

#佢係一種理想嘅發射器：喺每個頻率底下，佢都會發射同相同溫度底下嘅任何物體一樣多或者再多啲嘅熱輻射能量。
#佢係一種漫射發射器：喺垂直於方向嘅單位面積上量度，能量係各向同性噉輻射嘅，同方向冇啦掕。

## 睇埋
*黑體輻射

## 攷

類:熱力學
類:天體物理學
蕭凌志

**蕭凌志**（ ，，）係德國政治人，現任德國總理，德國社會民主黨（社民黨）成員，曾經喺默克爾內閣擔任財政部長。2021年德國聯邦議院選舉之後，隨住社民黨、自由民主黨（自民黨）同聯盟90/綠黨（綠黨）達成組閣協議，蕭凌志喺同年12月8號獲聯邦議院推選為新任德國總理。

## 生平
### 初入政界
#### 加入社會民主黨

蕭凌志喺1975年以學生身份加入社民黨，並加入咗社民黨嘅青年組織「青年社會主義者組」。佢喺1982年至1988年間擔任聯邦青年社會主義者組副主席。1987年至1989之間，佢亦都係國際社會主義青年聯盟副主席。蕭凌志曾經批評過北約係「侵略性嘅帝國主義同盟」，話西德係「歐洲大企業家嘅堡壘」，他亦都同時批評社會自由主義者聯盟，並且將個聯盟講到係「著重權力鬥爭多過做實事」。  1984年1月4號，蕭凌志同其他青年社會主義者組嘅領導人喺東德見咗德國統一社會黨中央委員會秘書埃貢·哥倫茲同埋統一社會主義黨中央委員會政治局委員赫拔·哈伯。 1987年，蕭凌志再次出訪東德，並且喺威登堡嘅自由德國青年組織和平集會上面，作為青年社會主義者組嘅代理人去支持裁軍協議。 

#### 聯邦議會議員
蕭凌志喺1998年以40歲之齡首次當選為漢堡阿爾托那選區嘅聯邦議院議員。 

#### 漢堡州內政部長
2001年5月30日，蕭凌志就任漢堡州內政部長。佢喺擔任漢堡內政部長期間曾經支持通過強制使用催吐劑嚟收集毒品使用者同交易商嘅證據，但因為可能引發健康問題，漢堡醫學會反對呢項提議。  隨住社民黨喺2001年漢堡州議會選舉落敗，蕭凌志亦都辭去咗漢堡州內政部長嘅職務。  

#### 社民黨總書記
蕭凌志喺2002年聯邦議院選舉入面再次當選為聯邦議院議員。 2002年至2004年期間，蕭凌志擔任社民黨總書記。 

蕭凌志曾經喺2005年調查德國簽證醜聞入面擔任調查委員會嘅社民黨發言人。同年嘅聯邦議院選舉之後，佢仲擔任社民黨聯邦議院小組嘅第一議會秘書，並且成為社民黨首席黨鞭。喺佢任職期間同德國基督教民主聯盟（基民盟）首席黨鞭羅拔·呂特根密切合作，喺聯邦議院捍衛由總理默克爾領導嘅執政聯盟。 同時，佢亦都做過議會監督小組成員，負責對德國情報部門（BND、MAD同BfV）進行對議會嘅監督。 

2011年3月10日，蕭凌志因為當選漢堡市長而辭去聯邦議院議員職務。 

### 喺聯邦同漢堡州嘅政治生涯

#### 聯邦勞動及社會事務部部長
2007年，蕭凌志喺默克爾內閣擔任勞動及社會事務部部長。  

2009年德國聯邦議院選舉之後，社民黨退出內閣，而蕭凌志當選為社民黨副黨魁。 2009年至2011年期間，佢仲係社民黨阿富汗/巴基斯坦工作組嘅成員。  2010年，佢去咗喺西班牙薛格斯舉行嘅比德堡年會。 

#### 漢堡市長

2011年，蕭凌志成為社民黨喺漢堡州選舉嘅主要候選人，社民黨以48.3%得票率贏得漢堡議會121個席位入面嘅62個。 2011年3月11號，佢喺當選漢堡市長三日後辭去聯邦議院議員嘅職務。

2011年6月7號，蕭凌志出席由美國總統奧巴馬喺白宮為默克爾舉行嘅國宴，作為喺漢堡舉辦嘅年度聖馬蒂斯日宴會嘅主持人，佢重邀請咗幾名外國政要嚟到漢堡，比如法國總理莊-馬克·埃羅（2013年）、英國首相甘民樂（2016年）同加拿大總理朱斯坦·杜呂多（2017年）。喺2015年到2018年之間，佢仲做咗《法德合作條約》下嘅德意志聯邦共和國文化事務專員。

蕭凌志曾參與基民盟、拜仁基督教社會聯盟（基社盟）同社民黨之間嘅會議，以便喺2013年聯邦議院選舉之後組建聯合政府。喺隨後會議嘅談判入面，佢帶領社民黨代表團參加金融政策工作組；當時嘅聯邦財政部長係禾夫岡·蕭伯樂。據媒體報導，蕭凌志喺當時有可能接替蕭伯樂成為財政部長。雖然後嚟蕭伯樂依然係財政部長，但組建聯合政府嘅談判最終獲得成功。

喺蕭凌志嘅領導下，社會民主黨贏得2015年漢堡議會選舉，並獲得約47%嘅選票。選後社民黨同綠黨組成聯合政府。

#### 德國副總理兼財政部長

喺2017年聯邦議院選舉之後，基民盟、基社盟同社民黨達成組閣協議，蕭凌志獲委任為聯邦財政部長兼副總理，喺2018年3月14號隨第四次默克爾內閣一同上任。

#### 德國總理
2020年8月10號，社民黨提名屬於黨內中間派嘅蕭凌志做社民黨喺2021年聯邦議院選舉嘅總理候選人。蕭凌志領導社民黨喺選舉入面以微弱優勢勝出，贏得25.8%嘅選票同聯邦議院嘅206個席位。 11月24號，社民黨、綠黨同自民黨達成組閣協議，由蕭凌志擔任德國新總理。 

## 攷


## 出面網頁
記憶棉 (歌)

**記憶棉**（）係香港歌手張天賦嘅單曲，2021年10月22號由香港華納唱片數碼發行。

首歌推出後上咗903專業推介前10位，並登上多個音樂串流平台排行榜第1位。

## 歌一覽

## 軼事
*張天賦2021年12月同曾經幫佢拍《時候不早》MV嘅鍾卓穎（Ash）爆出緋聞，女方形象大受影響，但ViuTV同月底仍然喺節目《囝囝女女730》播出爆出緋聞前已經錄好、由Ash翻唱嘅《記憶棉》。
*2024年無綫電視歌唱比賽節目《中年好聲音2》總決賽，大熱參賽者譚輝智揀咗《記憶棉》做冠軍戰回合嘅歌，由於呢首唔係評審嗰一輩熟悉嘅歌，就連一路撐佢嘅評審肥媽都質疑佢「玩嘢」，所以最後只係得亞軍。
*2024年10月，電影人黃百鳴登台翻唱《記憶棉》嘅片段喺網上熱傳，佢嘅唱腔令唔少網民聯想返起電影《家有囍事》入面佢唱歌氹吳君如嘅場景。

## 參考
壓軸檯

Haft-Sin (壓軸檯)(7S) 係波斯/伊朗新年最具標誌性嘅傳統。伊朗人把名字以S（波斯語）開頭嘅7個像徵性物品放喺桌子上，或者像喺伊朗常見嘅果樣，放喺稱為Sofreh嘅地面桌布上。

伊朗唔同地區嘅物品略有唔同，但最常見嘅係 Sabzeh（種植喺盤子中嘅小麥草），象徵著自然嘅重生同更新，Samanu（由小麥胚芽製成嘅甜布丁）代表生育能力同生活嘅甜蜜，Senjed（蓮花嘅甜乾果）代表愛情同感情，Serkeh（波斯醋）象徵著耐心同年齡，Seeb（蘋果）係健康同美麗嘅象徵，Seer（大蒜）代表身體健康，Somaq（ sumac) 象徵著日出同生活嘅香料。
除了尼啲元素，伊朗人還傾向於放置其他物品，例如像徵天空同自我反思嘅鏡子，代表運動同生命嘅金魚同一碗水，為Haft-sin同生命帶來光明嘅蠟燭，用於生育，雞蛋被繪為財富同繁榮以及一些象徵財富嘅硬幣喺他們嘅 Haft-Sin。
當您將所有尼啲項目放喺一起考慮時，您會很容易理解它係伊朗新年開始嘅重要組成部分。尼啲元素中嘅每一個都像徵著一個可愛嘅概念，為我們帶來新鮮生命嘅新鮮感，就像地球喺春天到來時開始了新嘅生命一樣。

## 文獻
# SURFIRAN. (n.d). ALL ABOUT HAFT SIN, the 7's of IRANIAN NEW YEAR. Retrieved from https://surfiran.com/all-about-haft-sin-the-7-s-of-iranian-new-year/
# IFP editorial staff. (2020). Haft-Seen: permanent fixture of Nowruz. Retrieved from https://ifpnews.com/haft-seen-a-permanent-fixture-of-iranian-new-year/
基隆茶餐廳

**基隆茶餐廳**係香港九龍深水埗區一間茶餐廳，有兩間舖：一間喺深水埗北河街141號，恒貞大押嘅舊當舖樓下；另一間喺太子界限街24號地下。

因為老闆不時關注社區基層、幫助有需要嘅人，又高度支持香港反送中運動，所以被視為黃店，但亦因為咁受到一啲親中派媒體嘅攻擊。

## 事件
### 香港反送中運動期間
喺反送中運動期間，老闆Cat姐喺餐廳內貼咗唔少聲援運動嘅標語，更加去到現場發放物資。佢又話要保護年青人，批評香港警察對年青示威者嘅警暴行為。

亦因為咁，基隆茶餐廳受到一啲親中派媒體嘅攻擊，另外喺新冠肺炎疫情初期，佢哋嘅店主同食客亦俾警察、食環針對，進行多次巡查。但係警察巡查基隆茶餐廳後就無巡其他食肆，有食客就質疑警方同食環署咁多人擠埋一齊入嚟，反而增感染風險。

### 外賣盆菜質素被KOL雪姨攻擊

基隆茶餐廳喺2022年初曾經推出外賣盆菜，但遭到KOL雪姨大力批評。由於雪姨將基隆茶餐廳嘅盆菜同兩間酒店嘅出品相比，好多人唔認同呢個比較，結果引來好多人對雪姨嘅批評。

### 被大文匯報點名批評試圖鼓吹「軟對抗」
文匯報形容，基隆茶餐廳老闆娘同「攬炒派」關係過於密切，基隆茶餐廳老闆娘表示，目前好多小店都面對住經營困難，《文匯報》呢個舉動完全係「冇嘢搵嘢嚟搞」，導致「民唔聊生」。佢又透露，今朝收到匿名電話，警告舖頭「小心啲」，令佢擔心之後會有人嚟滋事。

## 參考


## 出面網頁
*
黑白 (搞清楚)

**[[黑白]]**一般指淨係用黑色同埋白色，或淨係用灰色系嘅藝術品，例如黑白相等等。

**黑白**仲可以指：

* 黑白 (黃貫中專輯)，香港歌手黃貫中嘅專輯
* 黑白 (電影)，2016年台灣電影
* 黑白棋，棋類游戲
* 寵物小精靈 黑·白，寵物小精靈系列遊戲之一
* 圍棋嘅別稱

## 睇埋
*
黑白 (電影)

《**黑白**》（），係一套由游堅煜執導嘅台灣電影。竇智孔、王傳一、李妍憬、張靜之主演，喺2013年拍，故事背景係1998年經濟起飛嘅台灣高雄，當時黑道、白道嘅利益糾葛緊緊纏繞著社會脈動，藉由黑白來探討人生因果。

## 參考
黑白 (黃貫中專輯)

《**黑白**》係香港歌手黃貫中發行第二隻粵語專輯。

## 專輯介紹
相比起對上一隻專輯喺世界各地邀請唔同樂手嘅情況，呢隻碟就冇咁熱鬧，風格亦比較統一。以黃貫中為主腦嘅汗，成員包括好黑人、好groovy嘅鼓手恭碩良；手法較唯美同埋爵士嘅結他手夏健龍，仲有黃貫中嘅多年好友，LMF嘅貝斯手麥文威。帶著英式搖滾曲風嘅音樂中展現咗黃貫中特有嘅憂鬱美學。

## 曲目
#初哥
#Lady
#深紫色高踭鞋
#爆
#自由人（獨唱版）
#離開我吧
#憂書
#自由人（合唱：譚詠麟）
#你懂不懂

## 參考
我在存在

《**我在存在**》係香港歌手黃貫中喺2004年7月28號推出嘅廣東專輯，由百代唱片發行。

## 曲目
# 別輕視愛
# 存在
# 背起他
# 天使
# Too Many
# 誰是幻像
# 6000000
# 我在存在
# 季節

## 參考
黑白

**黑白**係視覺藝術之中一種單色光嘅形式。

黑白可以指黑、白兩色嘅藝術品，但通常稱為「黑白」嘅藝術品未必只有呢兩隻色，可能亦包含由淺至深嘅灰，即係淨係用灰色系嘅藝術品。
我們的胡士托

《**我們的胡士托**》係C AllStar嘅第二張音樂專輯，2011年1月8號推出。

## 曲目一覽

## 派台歌曲成績

## 音樂錄影帶

## 獎項
* 第三十三屆十大中文金曲頒獎音樂會——十大中文金曲《天梯》
* 2011年度勁歌金曲優秀選第一回——入選歌曲《天梯》
* 2011年度CASH金帆音樂獎——最佳合唱演繹《天梯》
* 2011年度CASH金帆音樂獎——最佳旋律《天梯》
* 2011年度CASH金帆音樂獎——最佳歌曲《天梯》
* 2011年度YAHOO!搜尋人氣大獎——搜尋十大人氣歌曲《天梯》
* 2011年度十大勁歌金曲頒獎典禮——十大勁歌金曲《天梯》
* 2011年度加拿大至Hit中文歌曲排行榜全國總選——全國推崇十大粵語歌曲《我們的胡士托》
* IFPI香港唱片銷量大獎頒奬禮2012——十大數碼暢銷歌曲《天梯》
The Invisible Men

**The Invisible Men**係一個香港嘅音樂創作團隊，成員包括陳奐仁、馮翰銘。

## 參考
夢綺地精選

《**夢綺地精選**》（）係臺灣歌手蔡依林嘅一張精選輯，2007年9月19號響Sony BMG發行。呢隻唱片收咗蔡依林喺新力博德曼時期嘅40首歌曲、22首歌曲嘅MV同2首重混組曲。呢隻唱片仲獲得臺灣唱片銷量排行榜週度第5名嘅最高成績。

## 背景同發行
2002年7月23號，蔡依林同新力音樂簽約，佢之後一連推出《看我72變》、《城堡》同埋《J-Game》三張錄音室專輯，呢三張專輯響臺灣嘅銷量分別超過36萬、30萬同26萬張；全亞洲總銷量分別超過150萬、150萬同120萬張，亦都獲得臺灣年度專輯唱片第2名、臺灣年度女歌手唱片銷量第1名。2006年2月16號，蔡依林同百代音樂簽約。同年5月5號，新力博德曼幫蔡依林發行精選輯《J-Top 冠軍精選》。同年11月3號，新力博德曼幫蔡依林發行重混專輯《最愛 Live Concert音樂精選》。2007年9月19號，新力博德曼繼續幫蔡依林發行精選輯《夢綺地精選》，呢隻唱片收錄蔡依林喺新力音樂時期發行嘅38首歌曲、22首歌曲嘅MV同2首重混組曲。而且喺發行之後嘅頭一週即已獲得臺灣五大唱片行同玫瑰大眾唱片行嘅唱片銷量排行榜第19名同第18名。

## 曲目

## 發行歷史

## 參考
麥斯·韋斯塔本

**麥斯·魏米利仁·韋斯塔本**（；）係荷蘭一級方程式賽車手，攞過四次一級方程式賽車世界冠軍，刷新過好多紀錄。

## 賽車生涯
### 高卡車
韋斯塔本啊爸喺佢四歲半嗰陣買咗一架高卡車畀佢，韋斯塔本就開始咗佢嘅賽車生涯。佢喺七歲嗰陣獲得第一場勝利，佢擊敗咗十一歲嘅對手。喺九歲嗰陣佢已經係比利時同荷蘭嘅冠軍。

韋斯塔本喺2010年踏入國際高卡車賽場，贏咗唔少比賽。

喺2013年，韋斯塔本贏咗高卡車最高級別嘅比賽KZ1，成為最後生嘅高卡車世界冠軍車手。

### 一級方程式
韋斯塔本喺2014年加入紅牛少年車隊同平治車手發展計劃。佢參加咗2014年日本大獎賽嘅第一場練習賽，作為佢對2015年賽季參加F1比賽嘅準備。

喺2015年賽季，佢喺2015年澳洲大獎賽出賽，做咗最後生出賽世界錦標賽賽事嘅車手。喺2015年馬來西亞大獎賽，韋斯塔本以第六位起步並以第七名完賽，拿下佢首個一級方程式賽車積分，破咗最後生獲得世界錦標賽積分車手嘅紀錄。

喺2016年西班牙大獎賽，韋斯塔本奪冠，成為歷年來最後生嘅分站冠軍得主同第一位奪冠嘅荷蘭人。

喺2021年賽季，佢成為一級方程式冠軍。

喺2022年賽季，佢再次成為一級方程式冠軍，仲打破咗單季最多錦標賽積分同單季最多分站冠軍嘅紀錄。

喺2023年加拿大大獎賽，韋斯塔本成功奪得一級方程式生涯第41次分站冠軍，追平已故前世界冠軍冼拿嘅紀錄。同一時間，亦為紅牛車隊達成第100次勝利記錄。喺呢場大獎賽之後，韋斯塔本連贏多六個分站冠軍，總共造成十場連續分站冠軍，創造咗F1紀錄。呢個紀錄喺新加坡大獎賽中斷。最後韋斯塔本喺全賽季攞咗575分，打破自己2022年嘅紀錄。

2024年一級方程式錦標賽，韋斯塔本以437分獲得冠軍，係韋斯塔本第四個F1冠軍。

#### 事件
2021年一級方程式錦標賽，韋斯塔本同英國賽車手咸美頓叮噹馬頭，兩人喺阿布扎比嘅最後一站比賽之前同分，要喺呢一站先至可以決出總冠軍誰屬。比賽開始之後，排第二起步嘅咸美頓好快就過咗韋斯塔本，其後更加領先過八秒距離。喺比賽尾兩個圈嗰陣威廉士車隊嘅失控撞欄，要出動安全車，之後韋斯塔本憑住入咗維修站有新車胎嘅優勢，喺最後嘅第58圈壓過咸美頓獲得冠軍，仲令咸美頓冇得攞創紀錄嘅第八座一級方程式冠軍。之後咸美頓同佢所屬嘅平治車隊一齊向大會上訴話佢喺安全車之下超車犯咗規，但上訴失敗咗。

## 攷

## 出面網頁

* 
* 
* 
* 

類:賽車手
都市全異能大師

《**都市全異能大師**》係起點中文網作家她酷的像冰嘅一本都市異能小說，講學生陳零得到一隻由上界嚟嘅異能手錶，成為異能之王嘅故事。
茨廠街鄉音館

**茨廠街鄉音館**，又**鄉音館**，係馬來西亞一隻民間語言文化博物館，因坐落喺吉隆坡茨廠街而得名。隻館由鄉音考古工作者張吉安創立，佢出於保育當地華人語言與及文化嘸至於消亡喺2005年1月發起有「鄉音考古」計劃，尋訪馬來西亞老華人，記錄啲消失緊嘅鄉音曲藝，蒐集舊嘢，並喺2009年租咗間老作坊喺茨廠街嘅做陳列埞畀啲一路蒐集嚟嘅實物。喺2020年隻館曾經因捱偷、疫情同埋資金問題停業，喺2021年3月4號復業。

## 考
陳可

**陳可**可以係：
* （1978－），中國畫家
* （1979.05.16－），中國籃球員
* （1997.03.26－），中國乒乓波運動員
* 陳可 (廣州)（Gia，1993.12.12－），廣州模特兒同演員，香港組合Bingo前成員
* 陳可（2015.05.24－），香港演員蔣祖曼亞女
寫作冰山理論

寫作上嘅**冰山理論**（）係由美國作家海明威提出嘅一個諗法，主張寫嘢嗰陣要集中淨係提最重要嗰啲資訊，對寫緊嗰樣嘢嚟講唔重要嘅資訊要省略。

呢個諗頭係「寫作嗰陣，淨係得最重要嘅資訊要講俾讀者知；就好似一座冰山噉，淨係得最頂嗰一忽會露出水面俾人睇到」。

## 睇埋
*寫作過程
*敘事技巧
## 參攷
超距作用 (電腦科學)

喺電腦編程上，**超距作用**（ ），個名嚟自同名嘅物理學概念，係指個程式入面其中一部份出現意料之外嘅問題，而起因在於因為離嗰橛碼遠嘅另一段碼對佢作出咗影響。

## 基本概論
例如一個長（有幾萬行碼）嘅程式，當中有好多個子程序，其中兩個子程序 A 同 B，A 會更改變數 `X` 嘅數值，而咁啱 B 又會用到呢個變數，如果 A 搞到 `X` 變咗做個 B 處理唔到嘅數值，就會搞到 B 出錯。

超距作用喺正式嘅軟件工程上係一條幾大嘅問題（因為呢啲工作要整好複雜嘅程式），常見嘅解決方法係淨係俾啲子程序同物件更改自己周圍啲局部變數，唔准佢哋更改全局變數或者離佢哋遠嘅物件嘅局部變數。

## 應對方法

## 睇埋
*軟件工程
*封裝

## 參攷
米高拉伊夫

**米高拉伊夫**（烏克蘭文：Миколаїв，拉丁化：*Mykolaiv*），國語跟俄文譯做**尼古拉耶夫**（俄文：Николаев，拉丁化：*Nikolayev*），位於烏克蘭南部、南布格河沿岸，係尼古拉耶夫州嘅行政中心，人口大約48萬（2021）。
吳準鎬

**吳準鎬**（，）係大韓民國政治人。2021年12月4號，佢喺2022年大韓民國總統選舉基本所得黨黨內初選入面勝出，代表該黨參選總統選舉，結果攞到18,105票（0.05%）。

## 學歷
* 大邱東島小學畢業
* 大邱東中學畢業
* 大連高中畢業
* 首爾大學韓國語文學系畢業

## 參考

## 出面網頁
996工作制

**996工作制**，係指一種喺中國常見，朝早9點開工，夜晚9點放工，每週工作6日嘅工作時間制度，有時亦被用嚟指一啲資方要求勞方延長工時，但係就唔肯畀加班費嘅工作制度。呢個字眼最初係因為喺中國工作嘅資訊科技界員工交流而產生。

## 參考
牛津英文語料庫

**牛津英文語料庫**（）係一個描述廿一世紀初嘅英文嘅語料庫。到咗 2020 年，牛津英文語料庫啲語料總字數有成 21 億字咁多。

## 參攷
詞表

**詞表**（；參見）係一張表列嗮隻語言嘅詞庫出嚟，通常會係語料庫嘅一部份。

## 應用

語言學等領域跟從嘅係科學方法，成日都會靠量化嘅方式嚟測試假說，會量度詞頻率。

## 睇埋
*語料庫
*字頻效應
*自然語言處理
*揳夫簡潔定律
圖編輯距離

喺數學同電腦科學裡邊，**圖編輯距離**（，**GED**）係用嚟量度兩幅圖有幾相似，係 1983年由Alberto Sanfeliu同傅京孫首先將呢個概念用數學表達出嚟。一個主要嘅功用係做非精確圖配對（inexact graph matching），例如機械學習入邊嘅容錯規律辨識。
圖編輯距離同字串編輯距離有啲關係。如果將字串睇做連通、有向無環、最大度一嘅圖嘅話，各種經典嘅距離例如Levenshtein距離、漢明距離、Jaro-Winkler距離都可以睇做某一類圖嘅圖編輯距離，另外，圖編輯距離亦都係**樹編輯距離**嘅廣義化。

## 定義同性質
圖編輯距離嘅定義好取決於用緊邊一種圖，例如圖嘅邊、頂點有無標號，點樣標號，啲邊有無方向等等。一般嚟講，畀一柞圖編輯操作（graph edit operation，又叫基礎圖操作elementary graph operation），兩幅圖g_1同g_2之間嘅圖編輯距離GED(g_1,g_2)定義係

GED(g_1,g_2)=\min_{(e_1,\ldots,e_k)\in\mathcal{P}(g_1,g_2)}\sum_{i=1}^k c(e_i)

呢度\mathcal{P}(g_1,g_2)裝住所有由圖g_1去圖g_2嘅編輯路徑，c(e)\geq 0係圖編輯操作 e 嘅成本。

基本圖操作一般包括頂點同邊嘅**加插**（insertion）、**刪除**（deletion）同**改標號**（substitution）。另外仲可能包埋加插一粒頂點落一條邊中間嘅**裂邊**（edge splitting）同移除一粒度二嘅頂點嘅**合邊**（edge contraction）。雖然好多複雜嘅操作都可以用簡單嘅嘅操作複合而成，不過包埋呢啲複雜操作嘅話，如果佢嘅成本比啲簡單操作加埋仲少，就會有一個精細啲嘅成本函數。

基礎圖編輯操作嘅深入研究可以喺（Serratosa,  Cortés 2015）、（Serratosa 2019）、（Serratosa 2021）到搵到。

有一啲方法可以自動計算呢啲基礎圖編輯操作，甚至有啲係喺網上邊學。

## 應用
圖編輯距離可以用喺手寫辨識、指紋辨識同化學資訊學。

## 演算法同複雜度
計算圖編輯距離嘅精確演算法通常係將條問題睇做「去搵最短嘅編輯路徑」，即係諗做一條最短路徑問題，之後用A* 搜尋演算法做。

精確演算法以外，有一啲高效嘅估算演算法，大部份都係行立方時間   。甚至有行綫性時間嘅。

雖然以上講嘅演算法喺實際用途嚟講係行得到，但其實搵圖編輯距離呢個問題係NP-難嘅（網上證明，睇Zeng et al.嘅第二節），甚至係難以估算嘅（APX-難）。

## 參考資料
文本情感分析

**文本情感分析**（），又叫**意見探勘**（），係指用自然語言處理同運算語言學等嘅技術，嘗試靠睇一段段嘅文字搵出有關「寫啲字嘅人感受緊咩情緒」嘅資訊，最後幫分析者做有用嘅決策。

## 概論

舉例說明，文本情感分析喺營銷上成日用到：想像家陣有件產品叫產品 A，出 A 呢隻產品嗰間企業想知消費者對 A 有咩感覺；於是間企業啲營銷小組就去社交媒體等嘅地方，攞啲人寫低嘅留言（睇埋網頁刮料）嚟睇；再對呢啲留言做文本情感分析－曉做文本情感分析嘅程式可能會（例如）做到
*由「產品 A 簡直係垃圾」呢句句子（input）度；
*睇得出寫嗰個人有「唔滿意」嘅情緒（output）；
然後營銷小組就收集好數據，睇吓啲客當中有幾多人對件產品覺得滿意，有幾多人對件產品有不滿；最後得出一樣對間企業嘅決策－例如決定使唔使改件產品－嚟講有用嘅資訊。除咗營銷之外，政治同社運等嘅工作都因為會有興趣「想知公眾對某樣嘢有乜觀感」而有機會用到文本情感分析。

## 睇埋
*語料庫
*情感運算
*推薦系統
*網頁刮料

## 文獻

*Elkins, K. and Chun, J., 2019. *Can sentiment analysis reveal structure in a plotless novel?*. arXiv preprint arXiv:1910.01441.
*Reagan, A.J., Mitchell, L., Kiley, D., Danforth, C.M. and Dodds, P.S., 2016. The emotional arcs of stories are dominated by six basic shapes. *EPJ data science*, 5(1), p.31，呢篇文主張英文圈嘅虛構故事可以按**情感弧** (Emotional arc 嘅暫譯) 分做數量唔多嘅幾個種類，而情感弧同情節冇直接啦掕，佢哋跟住郁手分析英文小說中嘅情感，用咗聚類分析同自組織對映等嘅多種統計分析，發現情感弧可以分六大種。


## 引述

## 拎

* Twitter Sentiment Analysis using Python. *GeeksforGeeks*.
* 8 Sentiment Analysis Real-World Use Cases.
英國國家語料庫

**英國國家語料庫**（）係英國嘅國家語料庫，啲語料 90% 係文字，10% 係講嘢嘅語音，啲文字語料入面包括報紙、研究期刊同埋虛構故仔書呀噉。
Show Your Love 原聲原影卡拉OK

《**Show Your Love 原聲原影卡拉OK**》（）係臺灣歌手蔡依林嘅一張影音專輯，2001年12月17號響環球音樂同大聲音樂發行。呢隻碟收咗《Show Your Love》中10首歌曲嘅MV同5支電視廣告影片。

## 背景同發行
2000年12月22號，蔡依林發行第3張錄音室專輯《Show Your Love》，呢隻碟響臺灣嘅銷量超過28萬張，仲獲得2001年臺灣年度唱片銷量第11名、2001年臺灣年度女歌手唱片銷量第4名。2001年7月7日，蔡依林發行第4張錄音室專輯《Lucky Number》，呢隻碟喺臺灣嘅銷量超過15萬張，仲獲得2001年臺灣年度唱片銷量第19名。

同年11月6號，環球音樂幫蔡依林發行精選輯《Together》。同年12月17號，環球音樂幫蔡依林發行影音專輯《Show Your Love 原聲原影卡拉OK》，呢隻碟收錄咗專輯《Show Your Love》中嘅10首歌曲MV同埋5支上山採藥電視廣告影片。

## 曲目

## 發行歷史

## 參考
深澤

**深澤**（）係中華人民共和國河北省西面，石家莊市東北嘅一個縣，下游係滹沱河。
統一超商

**統一超商**（；）係出自臺灣嘅便利店，佢嘅母公司係統一企業。

## 概要

1978年4月，統一企業集資1億9千萬元新臺幣，成立「**統一超級商店股份有限公司**」。出年5月，十四間「**統一超級商店**」同時開幕；然之後就一路發展多間分店，仲推出各種服務。佢個主要競爭對手包括全家便利商店、萊爾富同埋OK超商。

2000年代開始，統一超商同日本電通公司合作推出OPEN小將。而且OPEN小將響臺灣出名之後，好快就傳去到日本。

## 主要經營團隊

## 睇埋
*7-Eleven
*統一企業
*OPEN小將
*便利店
*連鎖舖

## 參考

## 出面網頁

*7-Eleven 
*ibon mart線上購物 
*
*
*
*OPEN blog 
*
*ibon mobile統一超商電信
CF格蘭納達

**CF格蘭納達**（Granada Club de Fútbol, S.A.D.）係西班牙安達魯西亞自治區格蘭納達省省會格蘭納達嘅一間足球會，1931年成立，家陣踢緊西班牙乙組足球聯賽。

## 參考


## 出面網頁
*官方網站
老師·喪屍·小BB

《**老師·喪屍·小BB**》（）係套澳洲嘅恐怖喜劇電影，片長93 分鐘，喺2019年10月11號上畫。

## 卡士
*Lupita Nyong'o

## 攷

## 拎
少年自讀日記

《**少年自讀日記**》（）係套美國嘅劇情電影，喺2012年9月8號上畫。呢套戲片長103 分鐘，票房有33,400,000 美金。

## 卡士
*Logan Lerman
*愛瑪屈臣
*艾薩米勒
*保羅活特

## 參考資料

## 拎
激浪

**激浪**（）係出自美國嘅一個嘢飲牌子，而且由百事可樂擁有同生產。

## 出面網頁

* 
* Mountain Dew nutritional facts and other information via Pepsico
鐘歌錫

**鐘歌錫**（，，）係一個嚟自美國嘅女演員同編劇，1979年出道。

## 攷

## 出面網頁
鬼驅人

《**鬼驅人**》（）係套美國嘅恐怖片，片長110 分鐘，喺1982年9月23號上畫。

## 卡士
*JoBeth Williams
*Craig T. Nelson
*Beatrice Straight
*費特羅渣士

## 攷

## 拎
自殺特攻：超能暴隊

《****》係套美國嘅科幻片同超級英雄電影，喺2016年8月18號上畫。呢套戲片長123 分鐘，票房有746,846,894 美金。

## 卡士
*謝拉力圖
*韋史密夫
*瑪歌羅比
*祖爾堅納文
*維奧拉戴維斯
*史葛伊士活
*賓艾佛力
*艾薩米勒

## 攷

## 拎
毒火追擊

《》係套美國嘅警匪片同動作電影，片長109 分鐘，喺2014年上畫。

## 卡士
*阿諾舒華辛力加
*森禾霍頓
*奧莉花威廉士
*Terrence Howard
*祖曼堅尼路
*Joshua Holloway
*Mireille Enos

## 攷

## 拎
戰逆豪情

《**戰逆豪情**》（）係套美國嘅戰爭電影，喺2014年10月15號上畫。呢套戲片長134 分鐘，票房有211,817,906 美金。

## 卡士
*畢彼特
*沙拉保夫
*Logan Lerman
*米高賓拿
*Jon Bernthal
*Jason Isaacs
*史葛伊士活
	
## 攷

## 拎
邊緣特訓

《**邊緣特訓**》（）係套美國嘅警匪片同動作電影，片長118 分鐘，喺2001年上畫。

## 卡士
*丹素華盛頓
*伊芬鶴健
*史葛格倫
*湯貝倫加
*Dr. Dre
*伊娃文迪絲

## 攷

## 拎
特警雄風

《**特警雄風**》（）係套美國嘅警匪片同動作電影，喺2003年12月4號上畫。呢套戲片長112 分鐘，票房有207,700,000 美金。

## 卡士
*森姆積遜
*哥連費路
*米雪露芝姬絲
*LL Cool J
*謝洛美維拿
*奧緹華史賓莎

## 攷

## 拎
閃閃靚賊

《**閃閃靚賊**》（）係套德國嘅劇情片，喺2013年5月16號上畫。呢套戲片長90 分鐘，票房有20,045,576 美金。

## 卡士
*愛瑪屈臣
*萊絲莉曼
*張凱蒂
*芭麗絲希爾頓
*姬絲頓丹絲
*蓮茜露嫻
*奧蘭度布林

## 攷

## 拎
陳國強 (工聯會)

**陳國強**（）係香港立法會勞工界功能界別前議員，廣東惠州出世，天主教徒。做過製衣業訓練局幹事、香港工會聯合會常務理事、香港服裝業總工會主席等等。老婆係梁艷明，育有兩名仔女。

## 學歷同專業資格
* 香港紡織及服裝學會榮譽院士
* 香港理工學院紡織工藝學高級證書

## 個人榮譽
* 太平紳士（2003年）

## 攷

## 出面網頁
* 

類:前香港立法會議員
類:香港民建聯黨員
國強
沒有問題

《**沒有問題**》（）係范文芳喺臺灣發行嘅第四張專輯，發行日期係2000年10月3號。

## 曲目

## 出面網頁
*
愛上了你 新歌+精選

《**愛上了你 新歌+精選**》（）係范文芳嘅一張精選輯，呢隻唱片淨係響星加坡發行，而且收咗四首新歌。

## 曲目
#漸走漸遠
#愛上了你
#天下有心人
#Always On My Mind
#逛街（live band版）
#Summer Rain
#想你
#一個人生活
#被愛的權利 
#Luv³
#快樂解藥
#月亮的秘密
#好想
#愛就愛 There Is No Why
#我相信
#你的溫度
#Stay

## 參考
Lucky Number 影音專輯

《**Lucky Number 影音專輯**》（）係臺灣歌手蔡依林嘅一張影音專輯，2002年3月21號響環球音樂同大聲音樂發行。呢隻碟收咗《Lucky Number》中嘅9首歌曲MV同6支電視廣告影片。

## 背景同發行
2001年7月7號，蔡依林發行第4張錄音室專輯《Lucky Number》，呢隻碟喺臺灣嘅銷量超過15萬張，仲獲得2001年臺灣年度唱片銷量第19名、2001年臺灣年度女歌手唱片銷量第11名。

同年11月6號，環球音樂幫蔡依林發行精選輯《Together》。同年12月17號，環球音樂幫蔡依林發行影音專輯《Show Your Love 原聲原影卡拉OK》。2002年3月21號，環球音樂幫蔡依林發行影音專輯《Lucky Number 影音專輯》，呢隻碟收錄咗專輯《Lucky Number》中嘅9首歌曲MV同埋6支東信電訊電視廣告影片。

## 曲目

## 發行歷史

## 參考
三杯難題

**三杯難題**（），又叫**三杯挑戰**（**three cups challenge**），係一個簡單嘅數學謎題，係解唔到嘅。

個謎題係咁嘅，一開頭有三隻杯，一隻向下兩隻向上，目標係喺 6 步之內將三隻杯變成全部向上，不過規則係每 1 步要同時反轉兩隻杯，唔可以多唔可以少，係啱啱好兩隻。

另一個（好簡單）可以解到嘅版本係咁嘅：開頭嘅設定係兩隻向下一隻向上，答案好簡單，就係 1 步將嗰兩隻向下嘅杯反返上嚟就搞掂。作為一個魔術，表演者可以自己做一次解得到嗰個版本，然後叫觀眾做解唔到嗰個版本。

## 證明謎題無解
要證明呢個三杯難題係無解，只需要用到好簡單嘅數學：奇偶性，即係話一個數究竟係單數定係雙數。我哋數吓三個杯之中一共有幾多個杯係向下嘅，記呢個數做W。謎題嘅目標就係將W由 1 轉做 0。但係，每次要同時反轉兩個杯嘅話，W嘅改變只可以係+2（兩個上變下）、\pm 0（一上一下變一下一上）、-2（兩個下變上），即係每次嘅改變都係雙數，但係要由 1 變 0 係要做-1，係單數嚟，所以係無可能嘅。

另外一個睇法（其實都係睇奇偶性）係，原本W係1，即係三個杯係兩上一下，呢個時候可以反轉兩個向上嘅杯，變成三個向下，即係W=3；又或者反轉一上一下嘅杯，總數無變都係兩上一下，W=1。如果依家W係3嘅話，同樣道理反完一次之後W一係唔變，一係變返做1。總結嚟講即係W只會係 1 或者 3 ，係唔會變 0 嘅。

以上嘅推論可以推廣，無論總共有幾多隻杯，如果一開頭向下嘅杯嘅數量係單數嘅話，就無可能反到全部向上；相反，如果開頭係雙數嘅話就得。

## 睇埋
* 倒水謎題：一個唔關事嘅謎題，不過題目通常都有三隻杯，將啲水倒嚟倒去。
* 無解謎題一覽
* 謎題
* 趣味數學

## 參考資料

*
中原官話

**中原官話**係一種官話，主要喺河南同山西部份地區度通行，母語人口有1.86億人，喺官話區當中僅次於西南官話，畀認爲曾經對吳語、贛語、閩語、西南官話、江淮官話等等語種有過影響。

## 考
丘國盛

**丘國盛**，藝名**波盛**，係香港電台嘅節目主持，因為長期主持香港電台第二台節目《Gimme 5》而出名，佢亦都係網絡歌手「張學丘」，曾以張學友聲線唱出「屯馬開通真的很興奮」一曲而受到關注。佢以前讀觀塘聖若翰天主教小學同埋聖言中學。

## 演出
### 電台節目（香港電台第二台）
#### 而家
*《騷動音樂》主持

#### 以前
*《Gimme 5》主持
*《瘋Show快活人》主持
*《我是你的後援會》主持

### 電視節目（ViuTV）
*2016年：《+886MM》主持
*2016年：《當衝三小遇上+886MM》主持
*2017年：《雙商》（短劇《同甘共苦》演出）

### 電視劇（ViuTV）
*2022年：《反起跑線聯盟》飾 李銘基下屬

### 電影
*2018年：《某日某月》飾 讀者

## 出面網頁
*
*
*香港電台 - 波盛
崔潔彤

**崔潔彤**（，）係香港電台嘅節目主持，亦係模特兒，有朝鮮血統。佢老公係樂隊野佬嘅結他手鄭子仲（Wilson）。

## 演出
### 電台節目（香港電台第二台）
#### 而家
*《Sun生活》主持

#### 以前
*《尋常事認真做》主持
*《家有愛寵》主持
*《周末有情人》主持
*《晨光第一線》主持

### 電視劇（ViuTV）
*2022年：《反起跑線聯盟》飾 Yoyo
*2024年：《反起跑線聯盟 2》 飾 Yoyo

## 出面網頁
*
*香港電台 - 崔潔彤
尹錫悅

**尹錫悅**（，）係大韓民國嘅保守派政治人，本貫坡平尹氏，祖籍忠清道公州；係第20屆韓國總統、國民力量黨籍。做過韓國檢察總長、首爾中央地方檢察廳檢察長、水原地方檢察廳驪州支廳長等職務。

2022年，尹錫悅代表最大在野黨國民力量參加第20屆總統選舉，喺3月10號當選，同年5月10號上任。

2024年12月14號，韓國國會以204票贊成、85票反對通過咗對尹錫悅嘅彈劾案，尹錫悅停止總統職務。

2025年4月4號，韓國憲法法院法官以8:0一致裁定彈劾成立，尹錫悅即刻免職，成為繼朴槿惠之後第二位因彈劾而落台嘅韓國總統。

## 卸任後
被解職後，尹錫悅除警衛之外作為前總統可以享有嘅待遇全部被剝奪。2025年4月11號，尹錫悅撤離龍山官邸返去瑞草嘅私宅。

2025年5月17號，尹錫悅宣佈退出國民力量黨，並呼籲市民喺2025年韓國總統選舉支持金文洙。

## 參考

## 出面網頁
反攻大陸去

《**反攻大陸去**》（；）係中國國民黨為咗宣傳「反共復國」嘅歌曲，呢首歌係李中和作曲，精舒作詞。

## 歌詞

## 睇埋
*國共內戰

## 參考

## 出面網頁
*
姜嘉琳

**姜嘉琳**（，）係香港無綫電視女藝員，《TVB娛樂新聞台》嘅外景採訪主持，同埋《2021年度香港小姐競選》嘅二十八強佳麗。

## 簡歷
姜嘉琳生於香港，喺美國嘅紐約市成長。佢喺美國紐約大學藝術學院音樂劇系畢業，2017年參選攞到殿軍同最佳才藝小姐。佢本嚟有報名參選《2020年度香港小姐競選》，但喺面試階段退選咗，到2021年捲土重來，但入到二十八強後止步。落選後無綫電視仍然簽佢做藝員。

2026年，姜嘉琳喺無綫電視同其他五十位學生參加唱歌節目《魔音女團》。

## 演出
### 電視節目（[[無綫電視]]）
*2021年：《2021年度香港小姐競選》- 二十八強佳麗
*2021年：《TVB娛樂新聞台》外景採訪主持
*2022年：《冇人性教育》主持
*2023年：《寵愛Pet Pet》
*2026年：《魔音女團》參加者

## 參考

## 出面網頁
*姜嘉琳嘅TVB個人資料
*
*姜嘉琳嘅YouTube頁
窮到發慌

《**窮到發慌**》（；）係一個臺灣YouTuber頻道老天鵝娛樂響2018年出嘅歌，呢首歌嘅原曲係馬來西亞歌手黃明志同埋臺灣歌手王力宏合唱嘅《漂向北方》，用以諷刺蔡英文政府嘅執政失當。歌曲推出之後重引起網民廣泛討論，而且有某一啲政治人同媒體人就表示呢首歌已經影響到2018年高雄市長選舉嘅結果。

## 人員
* 原曲：漂向北方
* 改編：老天鵝娛樂
* 作曲：黃明志
* 和音：黃明志 / 將鑒於 / 滑借都
* 錄音：江小天（性平鬥士）
* 混音：潘納爾凡（王爺）
* 錄音室：唯有音樂
* 二次製作：滑借都

## 參考
梁菁琳

**梁菁琳**（，）係香港無綫電視女藝員，2021年度香港小姐競選12強佳麗。

## 簡歷
梁菁琳喺澳洲雪梨大學獸醫系雙學位一級榮譽畢業，之後做過獸醫。2021年參選2021年度香港小姐競選，入到12強後止步。落選後無綫電視仍然簽佢做藝員。

## 演出
### 電視節目（[[無綫電視]]）
*2021年：《2021年度香港小姐競選》準決賽同總決賽佳麗

### 節目主持（[[無綫電視]]）
*2021年到依家：《東張西望》

## 出面網頁
*梁菁琳嘅TVB個人資料
*
梁允瑜

**梁允瑜**（，），原名**梁芊琳**，香港女主持、演員同模特兒，香港無綫電視基本藝人合約女藝員，係2021年度香港小姐競選20強佳麗（1號），2024年轉為經理人合約。

## 簡歷
梁允瑜早年就讀、馬鞍山聖若瑟中學，曾經獲得由香港電台主辦嘅第二季度「通識漫畫徵文比賽」四月份優秀作品獎。佢喺香港城市大學市場營銷系畢業，做過模特兒。佢參選過2021年度香港小姐競選，喺20強止步。參選期間被播出用粗口鬧男友短片，因而被傳媒封佢做「粗口港姐」，到準決賽被淘汰後繼續講晦氣說話鬧爆無綫，但落選半年後最終選擇加入無綫電視。

## 演出
### [[電視劇]]（[[無綫電視]]）
*2022年起：《愛·回家之開心速遞》 飾 醉娃（第1604集）；Mocha （第1675集起）
*2022年：《美麗戰場》 飾 婷婷（第10－13集）
*2022年：《輕·功》 飾 客人（第1、7集）；Enya（第20集）
*2023年：《法言人》 飾 法律人員（第1、4集）；旁聽（第12集）
*2023年：《寵愛Pet Pet》 飾 Rebecca（第14、16集）
*2023年：《破毒強人》 飾 投行交易員
*2024年：《黑色月光》 飾 朱祖娜
*2025年：《麻雀樂團》 飾 世昌女友Mary（第4 - 5集）

### 電視節目（[[無綫電視]]）
*2021年：《2021年度香港小姐競選》《STAY-CATION晉級賽》
*2021年：《2021年度香港小姐競選》準決賽佳麗
*2022年：《全城一叮》
*2022年：《香港小姐再競選》
*2022年：《萬千星輝賀台慶》
*2023年：《不可能任務》第二輯
*2025年：《關東·路駅十三》主持

## 參考

## 出面網頁
*梁允瑜嘅TVB個人資料
*
*梁允瑜的YouTube頻道
莫韻諰

**莫韻諰**（，），係香港無綫電視女藝員，《2021年度香港小姐競選》十二強佳麗（18號），同埋《香港小姐再競選》參選佳麗。

## 簡歷
莫韻諰喺香港出世，佢喺加拿大西安大略大學化學系畢業，做過模特兒。2021年之間，佢參加《2021年度香港小姐競選》，入到12強後止步。莫韻諰落選之後加入無綫電視做成ー個藝員。2022年報名參加《香港小姐再競選》，最終入圍至十強。

## 演出
### 電視劇（[[無綫電視]]）

### 節目主持（[[無綫電視]]）

### 節目演出（[[無綫電視]]）

## 出面網頁
*莫韻諰嘅TVB個人資料
*
王嫿嫿

**王嫿嫿**（，）係香港浸會大學電影學院導師，香港無綫電視前藝員，2021年度香港小姐競選20強佳麗，外號「翻版吳謹言」。

## 簡歷
王嫿嫿喺山東青島出世，加拿大溫哥華長大，屋企人喺溫哥華經營連鎖舖超級市場。佢攞咗2015年蒙特利爾華裔小姐攞季軍，讀過麥基爾大學商學院市場學商學士，之後喺讀北京電影學院2016級國際班畢業，跟住再去讀香港浸會大學傳理系碩士畢業。2021年喺香港參選2021年度香港小姐競選，入到16強後止步。落選後無綫電視仍然簽佢做藝員。

## 演出
### 電視劇（無綫電視）
*2022年：《回歸光影頌：我的驕傲》 飾 阿欣
*2022年：《愛·回家之開心速遞》 飾 美女 （第1675集）

### 電視節目（無綫電視）
*2021年：《2021年度香港小姐競選》準決賽佳麗

## 參考

## 出面網頁
* 王嫿嫿小姐，香港浸會大學電影學院
*

類:麥基爾大學舊生
類:北京電影學院舊生
類:香港浸會大學舊生
萬福樓

**萬福樓**（Bountiful Blessings）係一部由新加坡新傳媒私人有限公司製作嘅時裝喜劇+浪漫劇+犯罪劇，喺新傳媒8頻道播出，亦係8頻道2011年重頭劇之一。由宣萱、鄭斌輝、王沺裁、郭舒賢、姚玟隆、朱厚任、雅慧、徐鳴傑領銜主演。呢次係宣萱第一次原聲演出華語戲劇，佢亦喺呢套戲入面俾人綁架。
陳懿德

**陳懿德**（，）係香港無綫電視女藝員，2021年度香港小姐競選8強佳麗。

## 簡歷
陳懿德喺香港出世，喺香港中文大學新聞及傳理學系畢業，畢業後隨即參選2021年度香港小姐競選，入到8強後止步，未能入圍最後5強。落選後無綫電視仍然簽佢做藝員。

## 演出
### 電視劇（無綫電視）

### 節目主持（無綫電視）

### 節目演出（[[無綫電視]]）

## 曾獲奬項同提名

## 參考

## 出面網頁
*陳懿德嘅TVB個人資料
*
*陳懿德嘅Facebook頁
戴佳敏

**戴佳敏**（，），江蘇南京人，係香港無綫電視女藝員同埋《2021年度香港小姐競選》20強嘅佳麗。

## 簡歷
戴佳敏喺江蘇省南京市出世同成長。佢喺北京中央戲劇學院2014級表演系畢業，之後攻讀碩士畢業。佢鍾意跳舞同唱歌。2021年喺香港參選《2021年度香港小姐競選》，入到16強後止步。落選後無綫電視仍然簽佢做藝員。

## 演出
### 電視節目（[[無綫電視]]）
*2021年：《2021年度香港小姐競選》準決賽佳麗
### 網劇
*2021年到2022年：《無相之城》角色 - 許琳瑯

## 出面網頁
*戴佳敏嘅TVB個人資料
*
何建宗 (生態學家)

**何建宗**教授（）係紅潮同水質研究專家，香港極地研究中心創辦人，曾經喺環境保護署工作過十年，前香港公開大學科技學院院長，從事水質工作、水污染研究長達40年時間。

## 簡歷
何建宗喺香港培正小學同香港培正中學畢業，之後喺香港中文大學新亞書院主修生物系，1979年理學士（榮譽）畢業，1980年獲英國University of Salford環境資源學碩士，1991年以在職兼讀方式獲得香港大學（植物學系）哲學博士。博士論文為「亞熱帶海區紅潮之特徵」。2007年，佢又以兼讀方式獲得「香港公開大學」頒授嘅教育學碩士。何博士喺1981-1992年3月任職香港政府「環境保護署」（1986年4月前稱為「環境保護處」），係當時政府公務員中環保嘅開山擘石人物之一，主要任職喺「水質政策組」。佢喺1992年4月轉職到香港公開進修學院任教擔任高級講師，之後學院升格為「香港公開大學」，佢經獨立評審之後轉職級為副教授，之後喺2002年晉升為教授，係香港公開大學首位獲晉升教授嘅重量級學術人物。佢分別喺1999、2001同2004年三度獲得香港公開大學「校長卓越成就獎」，喺2009年奪得「中國環境人物成就獎」、2011年獲譽為「科學中國人（2010）年度人物」、2012年獲「美麗中國-時代領袖獎」、2014年獲香港公開大學評審為「伍振民環境科學及生態保育教授」，此外，亦曾經喺多個國際獎項獲得殊榮，包括喺「日內瓦創新發明展」中獲得銀獎。佢出版咗四百幾篇論文，分別喺國際學術期刊同國際學術研討會論文集中發表，又主編同撰寫咗四十幾本書、二十幾個政府同機構嘅專業技術報告，亦製作咗八套遠程學習（又叫「遙距學習」, Distance Learning) 教材。佢並且創辦咗香港公開大學嘅「創新科技及持續發展研究所（IRITS)」，曾經出任佢督導委員會主席三年。校政管理方面，佢喺2006年9月起署任香港公開大學科技學院院長，當時亦兼任環境學課程同應用科學課程主管（系主任），並喺同時擔任主理學生事務嘅「學生事務委員會」主席。何教授喺2008年5月獲正升晉升為科技學院院長。亦為大學爭取到唔少硏究同發展、獎助學金資源。設立咗唔少新頴而社會實用科目，例如：「檢測和認證」、「能源管理與可持續發展」、「環境、安全和健康」等，直到2018年5月喺香港公開大學榮休。

## 學術範疇
何建宗嘅學術範疇廣泛，包括：有害藻華（紅潮）、環境科學、海洋生態、環境監測、水質同水環境管理（污水同食水處理）、環境政策（環境影響評估、環境管理學、跨境環境管理政策、環境法律、可持續發展）、環境倫理（生態哲學、生態神學）、環境教育（綠色學校、NGO、綠色運動）等。除咗進行大量研究同講學活動之外，亦經常喺報紙撰稿同接受傳媒採訪，對香港政府喺環保、水質、生態等方面嘅施政發表論述，並喺擔任嘅公職中發揮所長。

## 極地研究
1993年，經極地探險家李樂詩介紹，何建宗展開咗極地方面嘅研究，之後曾經十五次到訪北極、四次親臨南極進行環境同生態調查，主要從事紅潮藻類嘅全球生物地理分佈、海洋營養鹽同微藻、極區海洋產生藻華機制、冰區海岸嘅植物分佈同生態特徵、極地氣候下嘅地衣品種等研究。何建宗係繼李樂詩之外，去過南北極次數最多嘅香港人。

## 休閒活動
何建宗喺休閒嘅時候鍾意創作新詩、書法、畫畫（特別係漫畫）。書法曾經多次喺展覽會度展出，並曾經喺韓國獲獎。佢亦熱愛運動，例如：馬拉松跑、行山、潛水、八段錦等。

## 學歷

## 社會公職
*綠色力量會長、司庫
*香港地球之友董事
*環境諮詢委員會成員
*環境影響評估小組副主席
*水質事務諮詢委員會主席
*水污染管制條例上訴委員會委員
*紅潮專家委員會委員
*可持續發展委員會委員
*城市規劃委員會、城市規劃上訴委員會委員
*精神科上訴庭委員
*科技委員會委員
*香港公開大學校董、香港公開進修學院校董
*香港浸會書院校董、香港浸會大學諮議會議員
*九龍城浸信會執事會副主席
*浸信會永隆中學校監
*九龍城浸信會禧年小學校監
*香港培正中學及香港培正小學校監、校董
*澳門培正中學校董會主席、校董
*南中國海紅潮學會主席
*中國科技協會第七屆全國代表大會香港區代表
*中國環境科學學會常務理事
*綠色未來基金創會會長

## 個人榮譽

* 銅紫荊星章（2004年）

## 著作
*《悠悠大地》
*《南極的呼號》
*《珠江口海域的水化學環境》
*《水舞人間》
*《何説紅潮》
*《極地的呼喚》

## 參考

類:香港培正中學舊生
芬蘭潮什麼

《**芬蘭潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第9輯作品，喺香港時間2022年3月24號到4月8號逢禮拜四到五22:30到23:00喺翡翠台播。呢個節目會介紹芬蘭嘅新潮嘢。

## 每集內容

## 出面網頁
*芬蘭潮什麼 - 主頁 - tvb.com
白俄羅斯 (搞清楚)

**白俄羅斯**可以係：
#白俄羅斯蘇維埃社會主義共和國嘅官方簡稱
#白羅斯共和國嘅非官方簡稱
#同以上相關嘅幾個已亡／現存嘅實質／名義政權之簡稱

## 註
***白俄**為「白俄羅斯」嘅簡稱。
類別變數

**類別變數**（）係物件導向編程上嘅一個概念，指一個類別定義咗嘅一個變數。
多態 (電腦科學)

喺電腦科學上，**多態**（）簡單講係指一嚿嘢可以有多個唔同嘅樣。

## 繼承

物件導向編程成日會用到嘅繼承功能會做到多態。


```csharp
class Person {    
   public void teach(){
      System.out.println("Person can teach");
   }
}

class Teacher extends Person {
   public void teach() {
      System.out.println("Teacher can teach in a school");
   }
}

public class TestTeacher {
   public static void main(String args[]) {
      Person person = new Person(); //Person reference and object
      Person another_person = new Teacher(); //Person reference, Teacher object
      Teacher teacher = new Teacher(); //Teacher reference and obj.
      person.teach();//output: Person can teach
      // Here you can see Teacher object's method is executed even-
      // -though the Person reference was used  
      another_person.teach();//output: Teacher can teach in a school
      teacher.teach();//output: Teacher can teach in a school
   }
}
```

## 睇埋
*物件導向編程
## 參攷
基於類別編程

**基於類別編程**（）係物件導向編程（OOP）嘅一種做法，指個 OOP 程式以類別做出發點：

  定義類別 X 有邊啲特性同方法；
  建立物件 A，A 屬類別 X；
  建立物件 B，B 屬類別 X... 如此類推；

## 睇埋
*基於原型編程，基於類別編程嘅相對，喺廿一世紀初冇基於類別編程咁常用
## 參攷
基於原型編程

**基於原型編程**（）係物件導向編程（OOP）嘅一種做法，指個 OOP 程式唔會明確噉定義「類別係乜」，而係以物件做出發點：

  攞一嚿物件 A；
  建立一件新嘅物件 B，並且指明 B 繼承嗮 A 啲特性同方法（A 係 B 嘅原型）；
  跟住可以用同樣嘅方法建立更多嘅物件；

喺廿一世紀初，主流嘅 OOP 係跟基於類別嘅做法嘅，不過都有唔少編程工作者比較鍾意用基於原型嘅做法，例如有啲工作者指出，基於類別嘅做法通常都係會將個程式啲類別定死咗，唔俾部電腦喺行個程式期間郁個類別嘅內容，而相比之下，基於原型嘅做法本質上就會容許呢樣嘢，好似係：

  攞物件 A 做物件 B 嘅原型；
  改物件 B 嘅特性同方法；
  攞物件 B 做物件 C 嘅原型；

而呢樣嘢被指能夠達致一啲基於類別做唔到嘅功能。
## 睇埋
*基於類別編程，基於原型編程嘅相對
*JavaScript
*原型理論

## 參攷
動態分派

**動態分派**（）係指「喺執行期要行一個有多態嘅運算（子程序等）嗰陣，揀個運算嘅其中一個型態嚟行」嘅過程。

## 睇埋
*物件導向編程
李中和

**李中和**（，）係一個中國作曲家，佢喺江西九江出世，1949年去咗臺灣，專寫愛國歌曲出名。

## 代表作
*《總統 蔣公紀念歌》：張齡作詞
*《反攻大陸去》：精舒作詞
*《保衛大台灣》

## 回憶錄
*《星月交輝：音樂建築師李中和教授》：2009年12月出版，ISBN 978-957-41-6800-2

## 獎項
*1961年列名中國現代名人錄
*1994年國際尊親總會模範父親獎
*1996年全國文藝創作榮譽獎
*1997年國家華夏一等獎
*內政部26屆模範父親
*國防部景星勳章、弼亮勳章
*1958年獲香港世界大學頒授榮譽音樂藝術博士學位

## 參考
物件組成

**物件組成**（）係物件導向編程（OOP）上嘅一個概念，廣義上係泛指將啲物件或者資料類型砌埋一齊組成更加複雜嘅物件。
## 基礎

舉例說明，想像家陣有個人想編寫一個資訊系統程式，用嚟記住一間企業啲員工嘅個人資料，佢個程式可能會一段好似以下噉嘅 Python 碼：

```python
class Employee:
    def __init__(self, id, name):
        self.id = id
        self.name = name
        self.address = None
```

上述段碼做嘅係定義 `Employee`（員工）呢個類別，個類別由幾個特性、方法同物件組成，當中 `address` 可以係一件物件，又會有 `street`（街名）同 `city`（城市）等嘅組成部份。
## 物件結合
喺再進階啲嘅應用當中仲有所謂嘅物件結合（object aggregation）：物件結合意思係指件複雜物件 `com` 由多件物件組成，但 `com` 並唔「擁有」啲組成部份－當 `com` 俾人剷走嗰陣，如果用嘅係物件組成，組成 `com` 啲物件都會跟住被剷走，但喺物件結合之下，啲組成部份並唔隸屬於 `com`，就算 `com` 俾人剷走，啲組成部份仲可以繼續噉存在。事實係有好多行 OOP 嘅程式語言都有陳述式專門做物件結合，例如想像一間大學又想整資訊系統記住啲員工嘅個資，可能會寫好似以下噉嘅 C++ 碼：

```cpp
class Professor;  // Professor（教授）呢個類別喺個程式嘅第度定義咗，為咗慳篇幅呢度唔詳講。

class Department { // 定義 Department（部門）呢個類別...
  public:
    Department(const std::string& title): title_(title) {}

  private: // 物件結合：Professor 組成 Department 呢個類別，不過就算一個部門執咗，大學可能仲會想留住班教授同佢哋啲個資，調佢哋去第個部門。
    std::vector<std::weak_ptr<Professor>> members_;
    const std::string title_;
};
```


## 睇埋
*物件導向編程
## 參攷
旋轉木馬

**旋轉木馬**係一種機動遊戲設施，有一個識旋轉嘅平台，上面有座位畀遊客坐。
51區

**51區**係美國內華達州南部林肯縣嘅一個區域，位於拉斯維加斯市中心西北方150公里，嗰度有個空軍基地。51區被認為係美國秘密進行新嘅空軍飛行機械開發同測試嘅地方，亦因為好多人信佢同好多不明飛行物體陰謀論有關而聞名。
Dusty Bottle

**Dusty Bottle**係一隊喺2016年組成嘅香港樂隊，初初由鍵琴手JNY、結他手Jeff、低音結他手Matt，同埋鼓手Kay組成。樂隊喺2018年加盟環球唱片旗下廠牌Brave Nusic。2018年推出四支英文單曲，由四位唔同嘅女歌手作為主音。2019年，女主音周詠婷（Kerryta）正式加入，推出粵語單曲《You Don’t Know Me》。 但去到2020年2月，Jeff因為武漢肺炎疫情搞到入不敷支而離隊。 同年11月13號，Dusty Bottle喺由叱咤903主辦嘅「叱咤樂壇 x Dusty Bottle & Friends @ Paradise」音樂會上宣布解散，成員會作獨立發展，但唔排除重組嘅可能。

## 參考
成長的短髮

《**成長的短髮**》係香港歌手梁詠琪嘅第二十六隻音樂專輯，喺2006年7月25號推出。今次梁詠琪邀請咗多位中港台唱作歌手為佢創作歌曲，隨碟附送40頁上海精美寫真同埋四首MV VCD。

## 曲目

## 專輯派台歌曲成績

## 獎項

## 參考
響蜜鴷

**響蜜鴷**（，學名：Indicatoridae）係一種古靈精怪嘅雀仔，當佢發現蜂竇嗰陣，會發出叫聲，引啲蜜獾或人類跟住佢去搵蜂竇，等蜜獾或者人類將蜂竇整爛咗之後，再食佢哋淨低落嚟嘅蜂蜜同蜂蠟。比較特別嘅嘢係，響蜜鴷嘅消化系統度有一啲微生物，所以佢先可以食第啲動物消化唔到嘅蜂蠟。響蜜鴷喺分類學上屬於鳥綱鴷形目入面響蜜鴷科，加埋有4屬17種，分別係：

* 嚮蜜鴷屬(Indicator) 10種
** 斑嚮蜜鴷 *Indicator maculatus* Spotted Honeyguide 
** 鱗喉嚮蜜鴷 *Indicator variegatus* Scaly-throated Honeyguide 
** 黑喉響蜜鴷 *Indicator indicator* Greater Honeyguide 
** 馬來響蜜鴷 *Indicator archipelagicus* Malaysian Honeyguide
** 北非嚮蜜鴷 *Indicator minor* Lesser Honeyguide 
** 厚嘴嚮蜜鴷 *Indicator conirostris* Thick-billed Honeyguide 
** 西非響蜜鴷 *Indicator willcocksi* Willcocks's Honeyguide 
** 小嚮蜜鴷 *Indicator exilis* Least Honeyguide 
** 侏儒嚮蜜鴷 *Indicator pumilio* Dwarf Honeyguide 
** 東非嚮蜜鴷 *Indicator meliphilus* Pallid Honeyguide 
** 印度嚮蜜鴷/黃腰響蜜鴷 *Indicator xanthonotus* Yellow-rumped Honeyguide 
* 琴尾嚮蜜鴷屬(Melichneutes)
** 琴尾嚮蜜鴷 *Melichneutes robustus* Lyre-tailed Honeyguide 
* 中非嚮蜜鴷屬(Melignomon)
** 黃腳嚮蜜鴷 *Melignomon eisentrauti* Yellow-footed Honeyguide 
** 中非嚮蜜鴷 *Melignomon zenkeri* Zenker's Honeyguide 
* 蜜鴷屬(Prodotiscus)
**尖嘴蜜鴷 *Prodotiscus insignis* Cassin's Honeyguide 
**綠背蜜鴷 *Prodotiscus zambesiae* Green-backed Honeyguide 
**非洲蜜鴷 *Prodotiscus regulus* Wahlberg's Honeyguide
物件導向設計

**物件導向設計**（）係指攞個軟件設計上撞到嘅問題，諗計度出一個由物件組成嘅系統（物件導向編程）用嚟解決個問題，不過仲未郁手寫源碼。

## 基礎

舉個例說明，想像家陣有位遊戲製作師想要郁手開發一隻新嘅射擊遊戲，簡化噉講佢隻遊戲要呈現一個虛擬世界俾玩家睇，玩家要能夠喺個世界入面郁動同埋射擊虛擬嘅敵人；噉即係表示，隻遊戲嘅虛擬世界（一個程式）最低限度要有以下呢啲物件－
*玩家控制嘅角色－呢件物件要曉按玩家撳嘅掣決定點郁；
*若干個虛擬敵人－呢啲物件要曉郁、曉探測玩家角色嘅位置、曉生成虛擬子彈嚟攻擊玩家；
*若干嚿障礙物－呢啲物件每件都要有變數表示佢嘅位置，通常唔會點做其他嘢；
... 呀噉。位遊戲製作師要度好嗮「要有咩類別」、「要有咩物件」、「每個類別要有咩特性同方法」... 呢啲咁多問題（但仲未郁手寫源碼）嘅過程就係軟件設計，而好似上述個例子噉喺諗計階段經已打算用物件導向編程，就係所謂嘅物件導向設計。
## 睇埋
*電子遊戲設計

## 攷

## 拎
*
解構子

**解構子**（）係物件導向編程上常用嘅一種方法，功能在於剷走一個類別嘅一個實例。

## 睇埋
*漏記憶
*垃圾回收
We Can Get Them for You Wholesale

《**We Can Get Them for You Wholesale**》（粵譯：我哋可以大批噉幫你搞掂嗮佢哋）係由英倫作家尼奧基文喺 1984 年寫嘅一篇短篇小說。

個故仔嘅主角係**彼得平他**（Peter Pinter），一個普通平凡嘅英倫城市人，有日佢發佢嘅未婚妻疑似係對佢不忠，於是佢出於妒忌想請殺手殺個奸夫，點知真係俾佢搵到一班肯幫佢殺個奸夫嘅專業殺手，而且佢哋仲肯以好抵嘅價錢幫彼得殺人。

## 參攷

類:短篇小說
王治平

**王治平**可以係：
*王治平 (會督)：衛理公會華人會督。
*王治平 (1953年)：天津市政協副主席，第十届全國人大代表。
*王治平 (音樂人)：臺灣音樂製作人。
物件生命週期

**物件生命週期**（）係物件導向編程上嘅一個概念，指一件物件由「被創造」至「被剷走」之間嘅嗰段時間。當一個程式創建一件物件嗰陣，部電腦內部會搵個記憶體位置嚟裝住件物件嘅數據－「數據」包括件物件啲特性同方法呀噉，而呢個時間點就係件物件嘅生命週期嘅起始點；喺個程式行嘅期間，個程式叫親部電腦用件物件，部機都會由件物件屬嘅記憶體位置攞數據用；而件物件相應嗰啲數據通常會喺三種情況下被剷走：
*喺廿一世紀初，通常當個程式行完嗰陣，部機就會唔再俾個程式霸住嗰啲記憶體位置（`release`），俾第啲程式去用嗰啲記憶體，噉通常表示部電腦會用新嘅數據冚咗舊嗰啲佢；
*噉件物件可能會有解構子（destructor）嘅方法（或者類似功能嘅子程序；睇埋物件剷除），解構子做嘅係剷走一個類別嘅一個實例；
## 物件剷除

例如係以下呢段 C♯ 碼噉：

```csharp
class Complex {
    ...  // 其他拉雜碼...
    // 定義個建構子...
    public Complex()
    {
        real = 0;
        img = 0;
    }
    ...  // 其他拉雜碼...
    ~Complex() // 定義 Complex 呢個類別嘅解構子，個解構子喺被執行嗰陣會令部電腦彈「Destructor was called」噉嘅字眼出嚟（方便編程員睇同用）。
    {
        Console.WriteLine("Destructor was called");
    }
```

## 參攷
澳門博物館一覽

**澳門嘅博物館**大部份都係小型，可以分為由澳門政府部門管理同民間私營兩種，全澳門目前有24間博物館。

根據國際博物館協會嘅定義，博物館係「一間永久性同開放畀公眾嘅非牟利機構，目的係服務社會同促進社會發展，負責蒐集、保存、研究、傳播同展示人類同佢嘅環境有關嘅實証，用嚟研究、教育同觀賞」，呢度列出嘅澳門地方全部都符合呢個定義。

而事實上，澳門本身亦都因為有唔少歷史文物被喻為「古建築嘅博物館」。

## 發展歷程

澳門最早出現嘅博物館可以追溯到1920年前後，澳葡政府喺依家嘅港務局大樓入邊設立海事及漁業博物館，展示船隻模型同漁具等展品；後嚟喺1934年關閉，並將展品搬去新口岸空軍飛機庫（大約住於依家嘅金麗華酒店），另外加入標本等展品之後繼續對外展示，但係喺1945年二戰期間飛機庫被美國空軍空襲轟炸，展品亦全數摧毀。澳門嘅博物館發展亦都因而停止。

直到1958年，孫中山原配夫人盧慕貞喺文第士街嘅居所被改做澳門國父紀念館之後，博物館嘅發展先得以恢復，同時亦標誌著非公營博物館嘅開始；而公營博物館嘅復興就要等到1960年賈梅士博物館（依家東方基金會會址）嘅啟用。但喺往後嘅30年，博物館喺澳門嘅發展就一直處於緩滯狀態——至1990年前，全澳門嘅博物館數量最高峰都係唔夠5間。

1990年至1999年間，澳門嘅博物館發展進入黃金時期，喺呢十年入邊新開設咗10間博物館，遠超1990年代之前嘅總數，當中除咗一間係私營博物館（澳門林則徐紀念館）之外，其他都係由唔同嘅政府部門營運，而且當中有近一半係喺澳門文物名錄所指定嘅建築物改建而成（例如聖物寶庫、消防博物館等等）。2000年代初，澳門嘅博物館數目仍然不斷增加，主要係私營博物館，新開設數量試過比公營新開設嘅多。2004年，由政府改建舊當鋪「德成按」而成嘅典當業展示館榮獲聯合國教科文組織亞太區文物古蹟保護獎，係澳門首次有博物館獲得國際獎項。自從2006年通訊博物館同路氹歷史館啟用之後，博物館嘅發展速度先稍為減緩，直至2010年先有新館開放——澳門科學館。

現時澳門嘅博物館規模總體嚟講唔算大，但係各館都有佢自己嘅特色，而且多數都係圍繞澳門歷史文化有關。

## 澳門政府轄下嘅博物館
下列係所有由澳門政府各個部門轄下嘅博物館。自2000年起，為響應國際博物館協會嘅國際博物館日（5月18號），下表以黃色底顯示嘅收費博物館會喺2012年當日免費入場。入場收費以灰色底顯示嘅，表示費用依家暫停收取，直到佢宣佈嘅免費期限完結為止。另外，部份收費博物館會為特定人士或情況提供優勢或者甚至免費，請睇有關備註。

## 私營同其他組織開設嘅博物館
下邊係由澳門政府以外嘅機構設立嘅博物館。同上邊一樣，以黃色底顯示嘅係每年國際博物館日（5月18日）免費入場嘅收費博物館。

## 閂咗嘅博物館
下方係曾經出現但係已經閂咗嘅博物館，唔計臨時博物館。照片以紅色底顯示嘅，表示該博物館嘅建築已經消失，照片所示嘅只係佢大約嘅位置。

## 博物館通行證
2001年，澳門旅遊局發行「博物館通行證」，售價係25澳門元，用呢張證可以喺五日內唔使畀入場費參觀大賽車博物館、葡萄酒博物館、海事博物館、澳門林則徐紀念館、澳門藝術博物館同澳門博物館各一次。但係喺2009年8月27號起停售。

## 備註

## 參考資料

## 外部連結
心之旋律

《**心之旋律**》（***CODA***）係套2021年美國電影，由Sian Heder執導，愛美利亞鍾斯、Eugenio Derbez、賽高素主演。

呢套戲喺2022年奧斯卡金像獎攞到最佳電影、最佳改編劇本同最佳男配角三個獎。
賽高素

**賽高素**（**Troy Kotsur**，）係美國聾人演員。2022年佢憑住電影《心之旋律》攞到奧斯卡金像獎最佳男配角獎。
犬山記

《**犬山記**》（***The Power of the Dog***）係套2021年電影，由珍甘比茵執導，班尼狄甘巴貝治、姬絲汀登絲主演。

呢套戲喺2022年奧斯卡金像獎攞到12個提名，最後只係由珍甘比茵攞到最佳導演獎。
珍甘比茵

**珍甘比茵**（**Jane Campion**，）係紐西蘭電影導演。2022年佢憑住電影《犬山記》攞到奧斯卡金像獎最佳導演獎。

## 作品
**長片**
*1989  (Sweetie)
*1990  (An Angel at My Table)
*1993 鋼琴別戀 (The Piano)
*1996  (The Portrait of a Lady)
*1999  (Holy Smoke!)
*1999 
*2003 驚殺 (In the Cut)
*2006 
*2009  (Bright Star)
*2021 犬山記 (The Power of the Dog)

**短片**
*1980 Tissues
*1981 Mishaps of Seduction and Conquest
*1982 
*1983 
*1984 
*1984 After Hours
*2006 
*2007 
*2012 I'm the One
*2016 Family Happiness

**電視節目**
*1986  (Two Friends)
*2013  (Top of the Lake)
*2017 迷湖劫：中國女 (Top of the Lake: China Girl)

## 攷

## 拎
*Play It Again網頁珍甘比茵作品香港中文譯名
辛迪亞高·班拿貝

**辛迪亞高·班拿貝·德耶斯迪**（，）係西班牙足球員同足球教練。佢係皇家馬德里有史以嚟做得最耐嘅主席，長達35年。

## 生平

班拿貝響阿爾巴非提顏曼莎La Cueva出世，老豆係律師荷西·班拿貝·伊賓尼斯（José Bernabéu Ibáñez），有兩個都係做球員嘅兄弟安東尼奧同馬些路。後嚟全家搬到馬德里，班拿貝入讀阿方素十三世皇家學院（Real Colegio Alfonso XII），響個度第一次接觸足球。後嚟畢業於中央大學法律系（Universidad Central，即依家馬德里康普頓斯大學），但佢從來冇做過律師。

響14歲嗰陣，佢加入馬德里F.C.嘅青年軍拉法布里卡。雖然佢出身守門員，後嚟慢慢轉打中場同前鋒。響佢同屬馬德里F.C.嘅兄弟馬些路嘅建議下，班拿貝最終司識前鋒。兩年後，佢成為馬德里F.C.嘅正式球員，憑住強硬嘅球風成為馬德里F.C.嘅主力兼得分手，後嚟仲做埋隊長，試過帶領球隊攞到1917年嘅西班牙國王盃冠軍，但佢從未代表過西班牙國家隊比賽。

1920年至1921年期間，班拿貝短暫過檔到馬德里體育會，代表過馬體會上陣一次。不過由於西班牙足協規定球員唔可以同時代表兩支球隊比賽，所以佢冇耐又返到當時畀西班牙國王阿方素十三世授予皇家稱號、由馬德里F.C.改名叫皇家馬德里嘅球隊。雖然佢都仲做隊長，但由於好多後生球員表現非常好，佢嘅存在感逐漸降低。

1926年，班拿貝正式退役。佢14年內上陣51場，入46球，成為皇馬當時嘅最佳球員。退役後，佢依舊留響皇馬，加入皇馬董事會做Director，又曾經出任代表同助理經理。1936年至1941年期間出任皇馬嘅領隊。

1943年9月，佢成為皇馬嘅主席。當時皇馬依然處於唔好嘅局面，唔單止主要對手巴塞隆拿、馬體會、畢爾包都好強大，而且當時冇一個靚主場。

1944年6月，班拿貝請咗一筆貸款嚟買查馬丁球場周圍嘅地，又請嚟建築師，最終響1947年起好咗，叫新查馬丁球場。呢個球場成為皇馬嘅主場。後嚟為咗紀念班拿貝嘅貢獻，呢個球場響1955年改名叫「聖地牙哥·班拿貝球場」。

班拿貝以眼光好、善於用人、成日從國外簽下新人而出名。1946年，響佢嘅堅持下，皇馬搶響巴塞隆拿嘅球探之前簽下路易·莫洛尼。1952年，為咗慶祝皇馬創立50周年，佢邀請百萬富翁足球會打場友誼賽。皇馬最終以2-4輸波，不過班拿貝特別留意到百萬富翁嘅中場艾法度·迪史提芬奴。本身迪史提芬奴已經打算同巴塞隆拿簽約，但班拿貝唔想放棄，加上皇馬同政府關係密切，最終響1953年簽入迪史提芬奴。迪史提芬奴、法蘭西斯高·亨托、莫洛尼、米基爾·文奴斯、雷蒙高帕、普斯卡斯·費蘭奇、納薩等出名球員都係由佢簽下，而且都成為皇馬嘅主力。

法國人基百列·亞諾提出咗創立歐洲球會盃賽嘅諗法。班拿貝積極推廣呢個諗頭。最終呢個諗法成為現實，1955年歐聯成立。

響佢在任期間，皇馬先後攞到16個西甲、6個西班牙國王盃同6個歐聯冠軍，成為西班牙最頂尖嘅球隊之一。另外皇家馬德里籃球隊亦有唔錯嘅表現，直至1978年已經攞咗6次歐洲籃球聯賽冠軍。

晚年，佢住響華倫西亞阿利坎特省，雖然佢繼續出任皇馬主席，但由於身體開始唔得，佢叫董事會快啲搵接班人。1977年8月，佢因為肚痛而畀人送去醫院，證實係腸梗阻。手術好順利，不過醫生發現班拿貝有癌症。1978年5月，佢被證實有肝臟併發症，最終響6月2號上晝6點15分過身，終年82歲。佢畀人葬響顏曼莎。

佢畀人認為係皇馬史上最有魅力同最重要嘅主席，將皇馬成功推上全西班牙以至全歐洲最成功嘅足球隊嘅人。響佢死後，歐洲足協追封做榮譽主席。2002年獲得國際足協榮譽獎。

## 威水史

### 球會
**[[皇家馬德里足球會|皇家馬德里]]**

* 西班牙國王盃：1916-1917

## 睇埋
* 聖地牙哥·班拿貝球場

## 來源

### 註

### 攷

## 出面網頁
時間 (電視節目)

《**時間**》（）係蘇聯同俄羅斯嘅新聞節目，由第一頻道製作，於莫斯科時間晚上9:00播出。
鄭駿傑

**鄭駿傑**（Marcus Tay，又名XXMXRCS），新加坡歌手，2018年參加新傳媒《SPOP 聽我唱!》獲得第二名而出道。

## 早年生涯
佢細個嗰陣未受過專業嘅音樂訓練，亦無諗過將音樂當作自己嘅事業，但就好鍾意唱歌。直到16歲嗰陣接觸到一啲演出機會，認識咗一啲老師，之後就入咗新加坡藝術學院學習作曲作詞。

## 部分作品

* 2022年：《加碼夢想》（新傳媒電視劇《 哇到寶》主題曲）

## 參考來源
MM730

《**MM730**》係香港MakerVille製作嘅綜藝節目系列，2022年4月4號到2023年11月17號逢禮拜一到五19:30－20:00喺香港電視娛樂ViuTV播。節目一個禮拜五日，每日唔同主題。節目名入面嘅「MM7」係2022年興起嘅一個香港潮語，解做「正」，源自「正」字嘅速成碼；而「730」同上一檔節目《囝囝女女730》一樣，代表夜晚7:30時段。

同《囝囝女女730》嘅安排一樣，每集節目最後3分鐘都會播映「3 分鐘熱度」環節報道娛樂新聞，由文桂琪（到2023年2月）、温穎琦（2023年2月開始）同王心兒（2023年2月開始）主持。

## 系列結束前做緊嘅節目
*禮拜一：《困獸鬥》
*禮拜二：《粉絲福利署》
*禮拜三：《Auntie 妳好》
*禮拜四：《突然探班》
*禮拜五：《男女自然觀察學會》

## 系列結束前做完嘅節目
*2022年做完：《娛論潮》
*2023年做完：《傾 of the World》

## 相關特備節目
*《區區有得揀》

## 註

## 電視節目變遷